Euskaraldia | LAUTADA IKASTOLA\nEuskaraldia ekimena dela eta, ikastolako euskara batzordetik hiru ekintza ezberdinak proposatu nahi dizkizuegu:\nFORMAZIO TAILER BAT: Lautada ikastolako irakasleok irailean egin genuen moduan Euskaraldiari buruz urriaren 24an arratsaldeko 15:00etan egingo den formazio saiora gonbidatu nahi zaituztegu. Ahobizi eta Belarriprest rolen inguruko xehetasunak eta esanahiak, parte hartzeko moduak… azalduko dira bertan. Eman izena Idazkaritzako kortxoan urriaren 22a (astelehena) baino lehen.\nPARTE HARTZAILEEN ARGAZKI-MOSAIKOA: Lautada ikastolako familien artean ahobizi eta belarriprest ugari izango zaretela aurreikusten dugu. Zuen argazkiekin mosaiko eder bat egin nahi dugu ikastolako leku esanguratsuren batean kokatzeko. Bidali zuen argazki polit bat (aurpegia bakarrik, hondo lisoarekin eta izen-abizenak adieraziz) honako emailera: gillen.agirre@lautadaikastola.eus urriaren 31 baino lehen.\nEUSKARALDIA PROBALDIA: Jendea lanerako prest badago, EUSKARALDIA hasi baino lehen jai giroko probaldia antolatu nahi dugu ikastolako jolastokian (umeen jolasak, herri-kirolak, aurpegia margotu…). Antolakuntzan parte hartzeko prest bazaude, izena eman idazkaritzako kortxoan urriaren 24a baino lehen.\nANIMA ZAITEZ, IZENA EMAN ETA PARTE HARTU!!!!


Babestu zaitez Ternua etxearen WILD biserarekin. Arrantza-sareetatik ateratako ehunarekin egina dago; jasangarria eta transpiragarria da, eta bikaina egun beroetan erabiltzeko, izerdia xurgatu eta kanporatzen baitu. Flexfit sistema du, ondo estutzeko eta erosoago egoteko.\nBisera elastikoa, Shellstretch ehunean egina (arrantza-sareetako nylon birziklatuarekin egina). Transpiragarria da, eta egokia da leku sargorietarako, izerdia xurgatu eta kanpoaldera ateratzen duenez. Flexfit sistema du, egoki doitzeko eta erosoago egoteko.


Atzerrian lurra garratz antzezlana aurkeztuko dute, otsailean, Artedramak eta Huts Teatroa taldeek. Hasiera batean, estreinaldia otsailaren 5ean zuten aurreikusia, Luhuson. Alta, pandemiagatik ezinezkoa izango dutenez, otsailaren 12an eskainiko dute estreinakoz, Oñatin. Aurora Mora izeneko artista du protagonista antzezlanak. Bere instalazio artistikoari azken ukituak ematen ari dela, bizitza betiko aldatuko dion deia jasoko du. Hari horri tiraka, antzezlanak mataza korapilatsuagoak eragindako galderak jarriko ditu mahai gainean: posible al da gurea ez den lur batean sustraitzea? Badezakegu, familiaren eta aberriaren zama gainean dugula, gure kabuz hegan egitea? Miren Amurizaren laguntzarekin idatzitako lana Amancay Gaztañagak zuzendu du, eta Laura Penagos eta Ander Lipus ditu aktore. Oñatikoaren ostean, emanaldi hauek dituzte lotuak: otsailaren 19an, Andoainen; 20an, Markina-Xemeinen; 21ean, Errenterian; 26an, 27an eta 28an, Donostian... Nolanahi ere, pandemiak eragindako ziurgabetasun egoera aldakor betean, atzerrian.eus atarian une oro eguneratuko dituzte data guztiak.\nASIER HERNANDEZ aktore eta antzerkigileak irabazi du XVIII. Cafe Bar Bilbao antzezlan laburren saria, Kill, Kerra eta karma lanarengatik, zeinak gaur egun pil-pilean diren hainbat gai umorez lantzen dituen. Beste bitan ere irabazi du Hernandezek sari hau, baina gaztelaniazko lanekin. Oraingoan, gaztelaniazko lan onenaren saria David Manganak eskuratu du, El muffin de Proust lanarengatik.\nABIAN DA Begi-belarri zikloa, euskarazko dokumentalak agerian jartzeko asmoz Gasteizko Oihaneder Euskararen Etxeak eta Geu elkarteak antolatzen dutena. Urtarrilaren 20an hasi zen, Lander Garroren Bi urte, 4 hilabete eta egun bat dokumentalarekin, eta, apirilera bitartean, hilero lan bat eskainiko dute: otsailaren 10ean, Ekain Martinez de Lizarduiren Erraiak; martxoaren 10ean, Josu Martinezen eta Txaber Larreategiren Caminho Longe; eta apirilaren 14an, Bertha Gaztelumendiren Ez, eskerrik asko! Gladysen leihoa. Emanaldiak 19:00etan hasiko dira, Oihanederren, eta ikusi eta gero solasaldiak izango dira.\nEMAKUME ZINEGILE hasiberrientzako Noka Mentoring programaren hirugarren deialdia zabalik da. Tabakalera Kultura Garaikidearen Nazioarteko Zentroak antolatuta, andre zinemagile hasiberriei laguntzea du helburu. Lehen edo bigarren filma egin nahi duten Hego Euskal Herriko emakumezko sortzaileek parte har dezakete. Programak hiru proiektu aukeratuko ditu, eta egileek laguntza jasoko dute horiek garatzeko: adituen aholkularitza eta 4.000 euro, besteak beste. Lanak otsailaren 19ra arte aurkeztu ahal izango dira.


Euskal Herria Bildu - EH Bilduk proposatuta Batzar Nagusiek Aldundiari eskatuko diote adineko LGTBIQ+ pertsonei arreta emateko egitarauak sustatzea\nEH Bilduk proposatuta Batzar Nagusiek Aldundiari eskatuko diote adineko LGTBIQ+ pertsonei arreta emateko egitarauak sustatzea\nGoizean Bizkaiko Batzar Nagusietan ospatu den Enplegu, Gizarteratze eta Berdintasunerako batzordean, adineko LGTBIQ+ pertsonei arreta emateko egitarauak sustatzeko EH Bilduren arauz besteko proposamena onartu da aho batez. Kolektiboaren eskariari erantzunez pertsona horiek bazterketarik, arreta-ezarik edo indarkeriarik jasan ez dezaten lortzea izan da EH Bilduren helburua.\nLGTBIQ+ pertsonen berdintasunaren alde pausuak eman diren arren, pertsona horiek nagusitu eta zentro espezializatuetan sartzen direnean edo adinekoen zentroren batera joaten direnean, "atzerapauso" prozesua egin ohi dute eta adinekoen sexualitatea ikusiezina izateari gaineratu egiten zaio gizartean dagoen LGTIBQ+fobia hori. “Adineko LGTBIQ+ pertsona izan eta orientazio sexuala gaur egun normaltasunez bizi dutenek salatu dute, 70 edo 80 urtera heltzen direnean ezin daitezkeela “armairura itzuli”, are gutxiago askatasuna zer den bizi izan dutenean. Adineko zentro eta egoitzetara doazenean, ez dute euren burua integraturik ikusten, ez zaielako ezberdintasuna aitortzen, euren belaunaldietakoak gizarte heteronormatiboan hezi izan direlako” gogoratu du batzordean Josu Unanue Batzarkideak.\nEH Bilduk gogora ekarri nahi du adineko LGTBIQ+ gizataldeak aurreko mendetik datorren gizarte eta erakunde homofobiaren urte luzeko zama astuna daramala. Frankismoan, homosexualitatea kartzela-zigorra zekarren delitua zen. Asko eta asko familiak baztertu zituzten; beste batzuk armairurik ilunenean bizi ziran eta guztiak gaixotzat jotzen zituzten; guzti horrek eskutik ekarri du gehien-gehienak pertsona oso endekagarriak izatea, depresioak izatea eta euren burua eskubide bako pertsonatzat jotzea, bizi guztian horixe barneratu dutelako.\nHorregatik guztiagatik EH Bilduren aburuz beharrezkoa zen pausu hau ematea eta Bizkaiko Foru Aldundiak, Bizkaiko adinekoen elkarteekin lankidetzan, adineko LGTBIQ+ pertsonei arreta eta babesa emateko egitarauak sustatzea, aniztasunean eta giza eskubide guztienganako errespetuan oinarritutako gizartea guztion artean lortzeko helburuarekin.


maiatza 2011 - Floreaga Salestar Ikastetxea - Azkoitia\n2011-05-27 by Zezilio Utzi iruzkina\nApirilak 13an, ostiralean, DBH 3ko ikasleak Guggenheim museoa bisitatzera joan ginen. Goizeko zortzietan gelditu ginen autobusa hartzeko. Bertara iritsi ginenean, Guggenheim alboan dagoen parke batean gelditu ginen, bertan hamaiketakoa jaten gelditu ginen eta gero parkean ibili ginen pixka batean. Hamaikak aldera denok elkartu eta museora sartu ginen, behin barruan … [Read more...]\n2011-05-26 by Zezilio 2 iruzkin\nGU ERE BERTSOLARI PROIEKTUA Maiatzaren 24an egin genuen emanalditik atera ondoren hitz goxo eta esker onekoak besterik ez genituen entzun Baztartxoko atarian. Ikasleak gustura hain urduri ibili ondoren saioa oso ondo atera zelako, gurasoek gusturago beraien seme-alabak zein ondo aritu ziren eta zein jarrera ona izan zuten ikusi ondoren eta irakasleok ere harro, hainbeste lan … [Read more...]\n2011-05-24 by Zezilio Utzi iruzkina\nSalestar ikastetxe guztietan ospatzen da Maria Laguntzailearen eguna. Gaurkoa oso egun betea izan da. Goizeko 9etan LHkoek meza izan dute, ondoren goiz guztian zehar jolas desberdinetan aritzeko aukera izan dute: sokatira, DBHko ikasleek gidatutako jolas exotikoak, eta bukatzeko krosa. Arratsaldez "Megamind" filma ikusi dute. DBHkoek 10etan meza izan dute. Bukaeran … [Read more...]\n2011-05-20 by Zezilio Utzi iruzkina\nMaiatzaren 18an, asteazkena, Donibane Lohitzunera egin genuen irteera frantseseko ikasleok. Hitz batean, zoragarria izan zen. Lehenik hiria pixka bat ezagutu genuen, portua, hondartza, merkatua, etab. Merkatuan erosketatxo batzuk egiteko aukera izan genuen, frantsesez eginez noski. DBH 3 eta 4ko ikasleek bigarren mailako ikasle batzuk hartu behar zituzten, ez zekitenez … [Read more...]


“Helburuan bertan berrikuntza soziala izateaz gain, helburua erdiesteko bitartekoetan ere presente dago berrikuntza soziala” | EMUN\n“Helburuan bertan berrikuntza soziala izateaz gain, helburua erdiesteko bitartekoetan ere presente dago berrikuntza soziala”\nAsteartea, 2017eko abuztuaren 1a\nBizkaiko hiriburuko ikastetxeetako neska-mutilekin hasi zuten ibilbidea. Bilboko Udalak emakumeen aurkako indarkeriaren inguruko lanketa egitea proposatuta. 10 urte igaro dira ordutik eta jendartearen eraldaketa helburu, lanean dihardutela kontatu digu Asier Baglietto Arremanitzeko kideak. Emunek urriaren 25erako antolatutako Berrikuntza sozialaren bideak jardunaldian parte-hartuko dute.\nZer da Arremanitz?\nHezkuntzan eraginez, jendartearen eraldaketa bilatzen dugun lantaldea gara. Arremanitz kooperatiba osatzen dugun lagunok eskarmentu pertsonal eta profesional aberatsa dugu. Lantaldea da gure altxorra eta horregatik taldea bera eta bertako kideak formatu, goxatu eta zaintzen ditugu. Parte-hartzea da gure lan-moldea. Konfiantza dugu pertsonekin eta ezagutzak eta praktikak elkartrukatzea dugu gustuko.\nNondik sortua da Arremanitz?\nArremanitz kooperatibaren ibilbidea Bilbon abiatu genuen. Duela 10 bat urte Bilboko Udalak emakumeen aurkako indarkeriaren inguruko lanketa egitea proposatu zigun Bilboko ikastetxeetako neska-mutilekin. Esperientzia hartan ikasitakoen artean, argi ikusi genuen indarkeriaren gaiari heldu ahal izateko tratu onak zirela abiapuntu egokiena. Ordutik hezkidetza, sexuen hezkuntza eta tratu onen inguruan ardaztutako komunitate proiektuak gauzatzen ari gara.\nGure xedea sexuen aniztasuna, parekidetasuna eta tratu onak sustatzea da, plazera eta zaintzak jendartearen erdigunean jarriz. Eragileen eragile gara. Hezkidetza eta sexuen aniztasuna sustatuko dituzten talde zein pertsonak prestatzen eta laguntzen dugu, bidea elkarrekin egiteko.\nPlazera ere plazara atera nahi dugu, funtsa, sexualitatea herriratzea da. Sexualitatearekiko ikuspegia zabaltzea dugu helburu. Azken finean, nork bere burua onartzen eta maitatzen laguntzea da muina, horrela izango baititugu pertsona zein harreman osasuntsu eta gustagarriak.\nZer da Arremanitzentzat Berrikuntza soziala?\nBerrikuntza soziala Arremanitzen helburuetan presente dagoen elementu zentrala da. Jendartearen antolaketa zapaltzaileak gainditzen laguntzea da Arremanitzen egitekoa. Gizon eta emakumeak hierarkizatzen gaituzten botere harremanak iraultzen laguntzea, eta jendarte antolaketaren erdigunean zaintza eta plazera kokatzea.\nHelburuan bertan berrikuntza soziala izateaz gain, helburua erdiesteko bitartekoetan ere presente dago berrikuntza soziala. Ezagutza eta berrikuntza pertsonetan eta taldeetan dagoela sinesten dugu, eta eraldaketa soziala gauzatu dadin baldintzak sortzen laguntzea da gure egitekoa, elkarri entzun, elkarrengandik ikasi eta elkarrekin eraikitzeko espazio eta denborak antolatuz, norbere eta taldearen zaintza edozein prozesuren abiapuntu gisa proposatuz, eta parte hartzaileei metodologia sortzaileak eskainiz.\nZer iruditzen zaizue Emun berrikuntza sozialaren alorrean lanean aritzea?\nPozgarria noski. Zenbat eta eragile gehiago aritu honetan, eraldaketa eta berrikuntza sustatzeko indar gehiago pilatuko baititugu. Gainera, Emunek euskararen normalizazioan pilatu duen esperientzia gainerako arlo sozialetarako oso baliagarria izan daitekeela iruditzen zaigu.\nGoiener 7.000 bazkidetara heldu da »\n« “Pertsonez eta pertsonentzat sortu da, eta hezkuntza berrikuntzaren bidez eraldaketa sozialean eragiteko asmoa du”


Moneta Alemanian | Absolut Travel\nEuroa Europako zati handi batean nagusitzen den moneta izan arren, batez ere Alemaniaz hitz eginda, ez du axola herrialdera beste moneta mota batekin iritsitakoak, horretarako truke etxeak daude. lagundu ziur euro bihurtzeko.\nBaina kontuan hartu behar duzu bankuak larunbat eta igandeetan ez daudela irekita, horregatik moneta trukea egiteko beharra baduzu, bulego orduetan eta arratsaldeko 6: 00ak arte etorri beharko zenuke. Hala ere, eguneko 24 orduetan joango diren kutxazain automatiko desberdinetara ere joan zaitezke.\nAzken hau erosotasuna da, kutxazain automatiko askok mundu osoan ematen diren kreditu txartelen kopurua onartzen baitute eta enpresa txiki askok ez dituzte onartzen. Kutxazain automatiko hauen zati handi bat Alemania hiriko geltoki eta aireportu desberdinetan aurki daiteke.\nKutxazain automatiko horien presentziak une jakin batean aurreztu zaitzake, Alemaniako herrialde honetara iritsi berria bazara aprobetxatu ahal izateko, zeren lehen esan dugun bezala, aireportuetan makina modernoak daude. aldatu nazioarteko hainbat moneta eurotan zuzenean.\nArtikuluaren bide osoa: Absolut Travel » Moneta Alemanian\nHamar gailurretako harana


Vitoria-Gasteizko Udalaren web-orria - Go Gasteiz Kultura\nhttps://www.youtube.com/watch?v=EUFrfdMAPcY(Beste leiho batean irekiko da)\n#GoGasteizKultura estrategiak Kultura Plan Estrategikoan jasotako eskari nagusietako bati erantzun dio: kultur zabalkundea hobetzea.\nZein komunikazio-kanal digital erabiltzen ditu Go Gasteiz Kulturak?\nSare sozialak: Facebook, Twitter eta Instagram-en aurkituko gaituzu @GasteizKultura profilaren bitartez.\nBloga: sorturiko eduki propioa gasteizkultura.org(Beste leiho batean irekiko da) blogean dago. Bertan, hainbat atal, erreportaje eta sektore artistiko eta kulturalari lotutako elkarrizketak biltzen dira, batez ere lokala.\nNewsletter: 2019ko azken hiruhilekoan, buletin elektronikoen zerbitzu bat aktibatuko da, eta erregistro-formulario honen bidez(Beste leiho batean irekiko da) alta eman dezakezu.\nEragile artistiko eta sortzaileak eta hiriko espazio eta proiektu kulturalak ikusaraztea, bai izaera publikokoak zein pribatuak.\nPartaidetza eta kultur kontsumoa sustatzea: kulturaren publikoak bilatzea, zabaltzea eta sendotzea.\nKulturari bere balioa ematea hiri mailan.\nSektoreko profesionalentzako garrantzitsua den informazioa eskaintzea.\nHiriko Kultura Plan Estrategikoari lotutako lan-ildo, ekintza eta programen berri ematea.\nZer ez da Gasteiz Kultura?\nEz da Gasteizko kultur agenda.\nEz da komunikazio estrategia instituzionala eta politikoa. Publikoaren eta pribatuaren arteko elkarbizitza bilatzen dugu, gure hiriko jarduera artistiko eta kulturalaren globaltasunera hurbildu ahal izateko.\nEz da interes indibidualen edota partikularren zerbitzuan lan egiten duen tresna: horregatik, bere edukiak sortzeko, kalitate eta interes orokorreko irizpideez gain, kultura- eta sormen-sektoreen ikusmenaren orekari egokitzen saiatuko da.


Kontrataziorako diru-laguntzen deialdia Barakaldoko langileak kontratatzen dituzten enpresetarako. 2018 - Gobierno Vasco - Euskadi.eus\nKontrataziorako diru-laguntzen deialdia Barakaldoko langileak kontratatzen dituzten enpresetarako. 2018\nInguralde erakunde autonomoaren bitartez Barakaldoko Udalaren diru laguntzak emateko prozedura arautzea da oinarrion xedea, enpresek inoren konturako langileekin lan kontratuak gauzatu ditzaten, Lanbide-Euskal Enplegu Zerbitzuak Enplegua Sustatzeko Toki Ekintzetarako Laguntzen Deialdiaren barruan (2017ko uztailaren 28an EHAOn argitaratuko deialdia).\nErabaki-laburpena (BAO Zk. 247 /2018)\nInguraldeko Lehendakaritzaren 2017ko abenduaren 21eko 436 zenbakidun ebazpen bidez onartu den, Enplegua sustatzeko / Lanbide Euskal Enplegu Zerbitzuaren tokiko ekintzetarako laguntzei buruzko deialdiaren esparruan kontratatzeko laguntzak emateko deialdia.\nOinarri arautzaileak (BAO Zk. 241/2017)\nBarakaldoko Udalak kontratazioetarako emango dituen laguntzen oinarri arautzaileak Lanbide - Euskal Enplegu Zerbitzuaren enplegua sustatzeko tokiko ekintzetarako laguntzei buruzko deialdiaren esparruan (EHAA, 2017ko uztailaren 28a) behin betiko onartzea.\nTokiko Administrazioa (udalak)\nInguralde (Aldapa, 3 A) Udal Erakunde Autonomoaren sarrera erregistroan aurkeztu behar dira eskabideak.\nItzuli Inguralde (Aldapa, 3 A) Udal Erakunde Autonomoaren sarrera erregistroan aurkeztu behar dira eskabideak.\nInoren kontura diharduten langileekin kontratuak hitzartzen dituzten pertsona fisikoak nahiz juridikoak (dena delakoa forma juridikoa) izango dira laguntza hauen onuradunak. Edozein kasutan ere, lan egoitza eta ekonomia jarduera Barakaldon izan behar dute.\n3.000 euroko gehienezko laguntza, lanaldi osoko hiru hilabeteko lan kontratu bakoitzeko; eta 6.000 euroko gehienezko laguntza, berriz, lanaldi osoko sei hilabeteko nahiz gehiagoko lan kontratu bakoitzeko. — 9.000 eurora arte igo daiteke laguntza, kontratatutakoak ondorengo kolektibootakoak baldin badira: Diru-sarrera Bermatzeko Errentaren hartzaile-titularrak; lehenengo enplegua lortu duten 35 urtetik beherakoak kontratatu aurreko 18 hilabete gutxienez Lanbide-EEZn izena emanda egon direnak eta hilabete horietatik 12tan gutxienez langabezian, eta 55 urtetik gorako langabeak. Kontratazio egunaren aurretik egon behar du sartuta aipatutako kolektibo horietako batean kontratatuak.\n2018/01/22 - 2018/04/22\nEskabideak aurkezteko epea 2018ko urtarrilaren 22an hasiko da eta 2018ko apirilaren 20an, 13:00etan, amaituko da


Hamarkada honetan gehien kontsumituko diren drogak — Gaztezulo\nHamarkada honetan gehien kontsumituko diren drogak\nHamarkada honetan gehien kontsumituko diren drogak Psikotropikoak Internet bidez erostea normala bilakatuko da eta kanabinoide sintetikoak salduko dira hobekien, nahiz eta estasia izango den festa giroan drogatzeko modurik zabalduena. https://www.gaztezulo.eus/albisteak/hamarkada-honetan-gehien-kontsumituko-diren-drogak https://www.gaztezulo.eus/albisteak/hamarkada-honetan-gehien-kontsumituko-diren-drogak/@@download/image/image.jpg\nPsikotropikoak Internet bidez erostea normala bilakatuko da eta kanabinoide sintetikoak salduko dira hobekien, nahiz eta estasia izango den festa giroan drogatzeko modurik zabalduena.\nIgaro den azken hamarkadan marihuana eta antsiolitikoak normalizatu ditugu, alkoholaren kontsumoa jaitsi dugu eta kokaina postuak galtzen ari da. Gorputzean sartzen duguna faktore askoren eraginpean dago: politikak, narkotrafikoaren merkatuaren dinamikak, laborategien aurkikuntza berriak eta moda. Pop kulturak islatzen du gazteek kontsumitzen dutena: Bad Gyal-en porroak edo Euphoria telesaileko kolore guztietako drogak adibidez.\nDatozen urteetan estasiaren kontsumoa mantenduko da festa giroan Adam Winstock, Global Drug Survey erakundearen sortzailearen arabera. Ikerketa batek 30 herrialdeetako joerak aztertu ditu eta adierazi du Internet bilakatuko dela drogak erosteko bide nagusia. Horrela, droga eskuratzeko ez dira kale ilunak bisitatu beharko, etxera janaria eskatzearen parekoa izango baita. 2014-2019. urteen artean drogen online merkatua bikoiztu egin da.\nInterneten zerbait arazorik gabe saltzen bada, hori onddoak dira. Droga mota hau bere bigarren jaiotzea bizitzen ari da, psikodelikoak hartzea modan jarri baita. Azken urteetan LSD mikrodosiak ohiko bilakatzen hasi dira norbera hobeto ezagutzeko helburuarekin. Izan ere, haluzinogenoek dituzten aukeren aurrean gizartea irekiago azaltzen da. Eta ez hori bakarrik, ikerketak erakutsi du sustantzia hauen sendatzeko ahalmenaz ere jendea kontzienteago dela eta antsietatea, depresioa, elikadura nahasteak... eta bestelakoak tratatzeko erabiltzen direla.\nModu honetan, marihuana normalizatzea lortu da eta alkohola landare hau baino arriskutsuago hautematen dute gazteek. CBDa (marihuana bere osagai psikoatiborik gabe, hau da, THC-rik gabe) sekulako hazkundea bizitzen ari da eta Bartzelonako dendetan ezkutatu gabe saltzen da. Gainera, droga honen erabilera sendagarria errealitate bat da herrialde askotan.\nOro har, egun kontsumitzen den marihuana lehenagokoa baino indartsuagoa da, baina behintzat badakigu zer erretzen dugun, informazio gehiago dago. Dibertimenduzko marihuana legala da Uruguain, Herbehereetan, Kanadan eta Estatu Batuetako zenbait estatuan. Espainiar Estatuan 15-24 urte bitarteko gazteen %20ak kannabisa erre du azken urtean eta gehien erretzen duten adin tartea da. Honek eduki ditzakeen ondorioak datorren hamarkadan ezagutuko dira.\nOhiko bilakatu den beste droga bat, eta gainera legala dena, botiketan saltzen baita, antsiolitikoak edo lasaigarriak dira. Medikuen errezetarekin eskuratu behar izaten dira, baina inoiz baino gehiago erabiltzen ari dira antsietatearekin obsesionatuta dagoen belaunaldia bake momentuak eskuratzeko.\nDroga sintentikoen biziraupenean laborategiek erru handia dute. Izan ere, droga hauen molekulak aldatuz joaten dira legeak debekatzen ez dituen formulak merkaturatzeko. Modu honetara, merkatu beltza debekuaren aurretik doa eta oso azkar eboluzionatzen du horrek dakarren arriskuarekin, ez baitakizu apur bat ezberdina den substantzia berri horrek nola eragingo dizun.\nGainera, egun eskura ditugun drogak arriskutsuagoak bilakatu dira. MDMA pilula batek hiru dosi estasi ditu eta ondorioz, gazteen tolerantzia mailak gora egin du eta baita gaindosi bat jasateko arriskuak ere. Hori dela eta, ezinbestekoa da drogak kontsumitzerako garaian hauek aztertzea, informazioa bilatzea eta menpekotasuna sortzen dizutela nabaritzen den momentuan laguntza eskatzea.\nBadator Loraldia Festibala!\nMunch-en artelan ospetsuenak duen mezu ezkutuak zer dioen jakin da azkenik\nAulki jokoa - IDOIA\nInfluencerren prekarietatea; gehiengoak oso gutxi irabazten du


KORRIKA - : Euskal Herriko AEK\nBi urterik behin Euskal Herri osoa zeharkatzen duen ekimen erraldoia euskararen aldeko ekitaldi jendetsuena eta garrantzitsuenetakoa da. Euskararen aldeko kontzientzia pizteko eta euskaltegietako eguneroko lana indartze aldera dirua biltzeko egiten da. KORRIKAk ondo baino hobeto erakusten du euskararen aldeko jarrera aktiboa: bi mila kilometro baino gehiago euskararen alde, adin eta mota guztietako milaka partaiderekin, gau eta egun gelditu gabe.\nKORRIKA hasi eta amaitu arte, korrikalariek eskuz esku eta kilometroz kilometro lekuko bat eramaten dute helmugaraino; lekuko horren barruan, euskaldun ezagun batek idatziriko mezua gordetzen da, zeina KORRIKAren amaieran irakurriko duen.\nKorrikaren antolatzailea AEK da.\nAEK-k antolatuta, Euskal Herri osoa zeharkatuko du 22. KORRIKAk 2022ko martxoaren 31tik apirilaren 10era bitartean. «HITZEKIN» da hautatutako leloa, AEKren esanetan, «euskara HITZetik EKINtzetara eramateko…\nAEK-k, KORRIKA kulturalaren bidez, lan bat sarituko du bi urterik behin; euskal sortzaile ororentzat izango da, diziplina anitz edo bakarra barnebil dezake, eta lanaren emanaldiek…\nIazkoa aurtengo urtera atzeratu ostean, maiatzaren 21etik 29ra egingo da Ar Redadeg bretoieraren aldeko lasterketa. Pandemiak eragotzi zuen iaz, eta urteon ere guztiz baldintzatuko du. Osasun neurriak zorrotzak izanik…\n"Batu dezagun euskara" (KORRIKA berezia) lana estreinako dute gaur, hilaren 31, gaueko 9:30ean, euren youtube kanalean. Aurten ere, Festaroko lagunek KORRIKA "sinboliko" bat egin nahi…


Gomiztegi Kooperatiba elkarteak Hazinnova programan parte hartu du — Berbia\nHazinnova jardunaldia Azpeitian\nProduktu eta negozio prozesuetan berrikuntza sustatzeko neurriak ezarri eta merkatu-kokapena hobetzeko aholkularitza ematean datza Hazinnova\nSPRI taldeak eta Innobasquek, berrikuntzaren euskal agentziak, kudeatzen dute Hazinnova programa. Berrikuntzaren alde urratsak eman nahi dituzten enpresa txiki eta ertainei zuzenduta dago eta oinarrian, doako aholkularitza espezializatua eskaintzen du enpresen produktuan eta negozio prozesuetan hobekuntzak txertatzeko, izan fabrikazio fasean, logistikan, merkaturatzean edo administrazio-finantza arloan hobetzeko.\nDebagoieneko mankomunitateak aktiboki parte hartu du programan eta eskualdeko industria arloko 10 enpresek jaso dute Hazinnova aitortza, prozesua burutu ondoren. 10 enpresa txiki edo tailer horietatik sei Bergaran daude, hiru Arrasaten eta bat Aretxabaletan. Baina elikadura arloko bailarako beste bi enpresek ere jaso dute Hazinnova errekonozimendua, kasu honetan Elikaduraren Clusterrak bideratuta: Arantzazuko Gomiztegi Kooperatiba elkarteak eta Eskoriatzako Pates Zubiak. Hauek beraien produktuen ezaugarrietara egokitutako aholkularitza jaso dute, industria arloan dihardutenen antzera, produktua eta negozio prozesuetan berrikuntza neurriak inplementatu eta merkatu kokapena hobetzeko helburuz.\nDebagoiena, Debabarrena, Urola Erdia eta Urola-Kosta eskualdetako 48 enpresek jaso berri dute Hazinnova akreditazio edo agiria, Azpeitian egin den jardunaldian.\nHazinnova programak 2,4 milioi euroko aurrekontua du. Berrikuntza ez-teknologikoan espezializatutako aholkularitza eskaintzen die berrikuntzaren aldeko mikroproiektuak dituzten enpresa txiki eta ertainei. Hazinnovaren bigarren edizioan parte hartzeko deialdia zabalik dago, abenduaren 2ra arte. Informazio gehiagorako Debagoieneko Mankomunitateko Garapen Agentziara jo daiteke.


Arregi, Mikel - Auñamendi Eusko Entziklopedia\nEuskal poeta, 1948ko martxoaren 17an Areson (Nafarroa) jaio zen eta 10 urte zituenetik Donostiako (Gipuzkoa) Antiguo auzoan bizi zen.\nSeminarioan urte batzuk igaro ostean, Filosofia eta Letrak ikasi zituen Donostiako EUTGko fakultatean (Gipuzkoako Unibertsitateko Ikasketak eta Teknikoak). Ondoren, batxilergoko irakasle-lanetan aritu da.\nHego haizearen konpasean (Kriselu, 1975) poesia-liburuaren egilea. Abenduak 20 ekintza (Hordago, 1979) ere argitaratu zuen. Hego... liburuak harrera ona izan zuen arren, ez zuen beste poemarik argitaratu.\nLehen lanaren hitzaurrean, Juan Mari Lekuona poetak zioen Arregiren poesia batez ere Gabriel Arestiren poesiaren eraginpean zegoela; hala ere, Ibon Sarasola eta Xabier Azurmendiren estiloak ere hartu zituen. Lekuonak, bestalde, ondorioztatu zuen Arregik bertsolarien eta "herritarren burutapenak" erabiltzen zituela, eta poetak mendiko eta hiriko irudiak batera erabiltzen zituela. Gai nagusiari dagokionez, Lekuonak "existentzialista" gisa kalifikatu zuen.\ntrenaren hots monotonoaen\nHego haizearen konpasean, Kriselu, 1975


“JESUKRISTOREN IRAKASPENAK ETA BIZITZA ZUZENEKO EKINTZA EZ BORTITZAREN OINARRI DIRA” (MENNA MACHRETH) – Kale Argia\n“JESUKRISTOREN IRAKASPENAK ETA BIZITZA ZUZENEKO EKINTZA EZ BORTITZAREN OINARRI DIRA” (MENNA MACHRETH)\nMenna Machreth ekintzaile linguistikoaren galestarren identitate eta hizkuntzaren gaineko defentsari buruzko hitzaldiaren bigarren atala, zuzeneko ekintza ez bortitza eta 2010. urtean Lurmutur Hirian kristautasunarekin izandako bere erlazioa.\n«Cymdeithas yr laith Gymraeg (Gales Hizkuntzarako Elkartea) 1962an kokaturiko galestar hizkuntzarako kanpaina taldea da, Estatu Batuarren eskubide zibilen mugimenduaren eragin indartsua izan duena. Protesta, bilera, eskaera eta desobedientzia zibila gales hizkuntzara justizia bideratzeko elkartearen bultzadaren parte izan dira. Mugimendu hau gales hizkuntzan berritutako konfiantza eragitearen arduradun izan da. Gales hizkuntzan estatusa atxikitzeko garaian funtsezkoa izan da, zerbitzu linguistikoak bermatzen dituen legediari dagokionez bereziki. Galesez telebista kate bat ere sortu zen ikaragarrizko kanpaina baten ondorioz, galestarrak komunikabideetan ordezkatuta ikus daitezen. Gurasoek ikaragarrizko kanpaina egin dute beraien seme alabentzat erdi mailako galesezko hezkuntzaren alde, hizkuntza hau ia hilda zegoen hainbat arlotan. Eta orain erdi mailako galesezko hezkuntzarako berebiziko deialdia dago.\nBaina aldaketa hau ekintzaileen sakrifizio handiari esker lortu da. Gales Hizkuntzarako Elkarteko bazkide asko espetxeratuak izan dira beraien ekintza ez bortitzaren ondorioz. Gales Hizkuntzarako Elkarteak gales hizkuntzak merezi duen justiziaren aldeko kanpaina egiten jarraitzen du eta oraindik ere bide luzea dugu aurretik.\nGales Hizkuntzarako Elkartearen lehendakari izan naiz azken bi urteetan. Kristau askok galdetu dit ia nola egiten dudan alde batetik nire fedea eta bestetik protesta bereizteko. Elkartea erabat politikoa eta erradikala den unitate bezala irudikatzen dute komunikabideetan. Gales Hizkuntzarako Elkarteak, mugimendu bezala, kristau diren bazkide batzuen eragin handia izan du eta kanpainen bortizkeriarik gabeko lema mugimenduaren ezinbesteko premisa bezala aurkezten lan handia egin dute. Nire ustez Galeseko kristau oinordekotza metodista bedeinkapenerako izan da, nazio bezala, ez baitugu bortizkeriara jo gure helburuak defendatzearren, beste nazio askok bezala, gure auzo-lagun den Irlandaren kasua esaterako.\nZuzeneko ekintza ez bortitza bizitzan errespetuz inori minik eman gabe eta inor gaitzetsi gabe jokatzean datza. Honek ekintza guztien erantzukizuna onartu eta ondorioak eta zigorra jasotzeko prest egotea esan nahi du. Gales Hizkuntzarako Elkartearen ideala ez da sekula ukabil bidezko bortizkeria, ahozko bortizkeria zein bihotz bortizkeria. Bazkide guztiei azpimarratzen zaie ezin dezaketela beraien sentimenduek bultzatuta jokatu eta autoritateen barruko norbanakoenganako mespretxua saihestu behar dutela. Bortizkeriarik gabeko premisak kideak aldaketarako gogoz eta justizia gogoz era arduratsu eta kontrolatu batean jokatzera animatzen ditu. Mugimendu barnean, kristau garen aldetik, uneoro maitasunez jokatu behar dugu eta gogoan izan inguruan ditugun guztiak maitatu behar ditugula. Testamentu Berrian, Jesukristok tenplua hustu zuen baina ez zuen pertsonenganako bortizkeria erabili, mahaiak eta animaliak eraso zituen era sinboliko batean. Nire iritziz Jesukristoren bizitza eta irakaspenak zuzeneko ekintza ez bortitzaren oinarri dira; etsaiak maitatu ahal izatea egia eta ongian oinarriturik.\nGobernua eta erakundeak galesei dagokien hizkuntza eta identitatearen inguruko lege eta politika bidez bortizkeria baino ez dute erabiltzen. Injustizia honen aurka bortizkeria gehiago erabiltzeak, aldiz, ez du ezertarako balio. Baina bortizkeriarekin ez konformatzea aukera dezakegu. Injustizia horren aurkako apatia kooperazio modu bezala ikusten dut. Zentzu horretan, guztiok gara errudun gure ekintza faltagatik, bai identitatearekiko, munduko behartsuenganako edo ingurugiroari egiten zaion kaltearekiko, adibidez.\nGales herri laikoa izan arren, kristauak identitatearen inguruko gai politikoetan murgildu izanak animoak eman dizkit. Ezin dugu nor garen ahaztu. Ezin diegu gaitz egin diguten arazoei bizkar eman.»


Goierri Saskibaloiak 50. urteurreneko ospakizunerako ekintzak aurkeztu ditu - Federación Guipuzcoana de Baloncesto\nGoierri Saskibaloiak 50. urteurreneko ospakizunerako ekintzak aurkeztu ditu\n2019-a oso urte berezia da Goierri Saskibaloiarentzat. Klubak 50 urte betetzen ditu eta horrelako gertaera bat merezi den bezala ospatu nahi du. Atzo aurkeztu zituen jendaurrera 50. urteurrenerako ekintzak, datorren hilabeteetan burutuko dituzte eta oso anitzak dira.\nGoierri KE presenta los actos de celebración de su 50 aniversario\n03/15-03/30: Oroitzapeneko erakusketa.\n04/05: Hitzaldia: Juanma López Iturriaga eta Juan Antonio San Epifanio, ‘Epi’.\n04/06: EBA ligako neurketa: Ordizia Iparraguirre 2020 – Ordizia Basoa Banaketak.\n05/01: Angel Jareñoren kurtso intentsiboa, Real Madrideko laguntzaile ohia eta Espainiako 15 urtez berakoen selekzioaren laguntzailea. GSF-a bigarren entrenatzaile bat ekartzeko lanean dihardu kurtsoa osatzeko.\n05/11: Goierri Iparraguirre 2020 taldearen neurketa zehazteko dagoen talde baten aurka.\nMaiatzan: Amaia Valdemororen hitzaldia, Espainiako saskibaloiaren historiako jokalari onenetakoa. Bere ama Urretxun jaioa da eta bere osabak Goierrin jokatu zuen 1971ean.\n06/14 eta 06/15: 3×3 txapelketa\n06/17-21/06: Jokalari beteranoen txapelketa. Kalean izango da 70. hamarkada bukaera eta 80. hamarkada hasierak oroitzeko. S\n09/14: FIBA2K19 Euskal Encounter-en eskutik.\n10/12: Goierri Saskibaloia klubaren lehen neurketa 1969ko urriak 12an jokatu zen, lehen pausu hortatik 50 urte beranduago, klubaren historiaren 50 urteen liburua aurkeztuko da eta anaitasunezko bazkari bat ospatuko da.\nKluba beste sorpresaren batean ari da lanean, berez harrigarria diren ekintza multzoari gehituko zaiona. Mikel Serrano, Zumarragako alkatea, Jon Luki, Urretxuko alkatea, German Monge, Euskadiko Saskibaloi Federakuntzako lehendakaria, Leire Aranburu, Gipuzkoako Saskibaloi Federakuntzaren lehendakariordea eta Xabier Chico, Goierri Saskibaloikoa, izan ziren ekintzak aurkeztearen arduradunak irudi kuttunak utzi zituen aurkezpenean, klubaren lehen taldearen argazkiaren erreprodukzioa bezala 50 urte beranduago.\nArbitraje federaturako kurtsoa GSF eskeinia otsailak 14 eta 21 ean Donostian\nJuaristi ISB sailkatu egin da LEB oro mailara igotzeko multzorako


Silvia Caballero: "EAEko haur eta nerabeen gainpisu tasak oso kezkagarriak dira" — Unibertsitatea.Net\nHemen zaude: Hasiera › Ziztu bizian › Silvia Caballero: "EAEko haur eta nerabeen gainpisu tasak oso kezkagarriak dira"\nSilvia Caballero: "EAEko haur eta nerabeen gainpisu tasak oso kezkagarriak dira"\n2019/05/15 - Ikergazte2019\nSilvia Caballero Sanchez erizainak maiatzaren 27tik 29ra Baionan egingo den Ikergazte kongresuan aurkeztuko du bere ikerketa lana.\n"Multimedia ekintza sedentarioak eta Dieta Mediterraneoarekiko atxikiduraren arteko erlazioa Bilbo Handiko haur eta nerabeetan". Horixe da Silvia Caballero Sanchezek Baionako Ikergazte kongresuan aurkeztuko duen lana. Erizaintzan graduduna (UPV/EHU) da Caballero eta geriatrian espezializatua. Horretaz gain, Ikerketa Biomedikoan (UPV/EHU), Osasun Publikoan (UPV/EHU) zein Geriatria eta Gerontologian du masterra (Coruñako Unibertsitatea).\nZerk eraman zaitu ikerketa hau egitera?\nMasterrak egin ostean, tesia egitea erabaki nuen. Geroago, haur eta nerabeen obesitatea eta gehiegizko pisua saihesteko Osasun Publikoko proiektu polit batean sartu nintzen. Gure helburuak bi ziren: batetik, haur eta nerabeen obesitatearekin lotutako faktoreak goiz detektatzea, eta bestetik, geroago obesitatea murrizteko ekintza eraginkorrak diseinatzea eta inplementatzea.\nGehiegizko pisua izugarri handitu dela diozue. Zeintzuk dira datuak? Zer dakar horrek?\nOsasun Munduko Erakundearen esanetan, mundu osoan zehar obesitateari buruzko datuak oso kezkagarriak dira eta goraka doaz, helduetan zein haurretan. Izan ere, 2016 urtean, 5-19 urte bitarteko haur eta nerabeen %18ak obesitatea eta gehiegizko pisua zuten. Obesitatea, osasun arazo larria da, gaixotasun askorekin lotuta dagoelako; diabetesa, gaixotasun kardiobaskularrak, lo-arazoak, besteak beste. Obesitatea eta gehiegizko pisua jarduera sedentarioekin eta dieta ez osasungarriarekin lotuta daudela uste da. Dakigunez, haurrek eta nerabeek denbora gehiegi pasatzen dute telebista, ordenagailu edo kontsolaren aurrean; eta ez hori bakarrik, dieta mediterranearra ere gero eta gutxiago jarraitzen dute. Ikerlariek diotenez, pisu arazoak goiz detektatzeko beharra dago, eta bizi-ohitura ez osasungarriak aldatzeko haurtzaroan egitea oso egokia da. Eta horretan datza gure lana...\nBilbo Handia aztertu duzue eta zein da egoera Bizkaian, desberdina al da? Eta EAEn?\nBilbo Handian (egoera sozioekonomiko desberdinetako ikastetxeetan) lagin adierazgarria hartu genuen eta horregatik Bizkaiko egoera berdina dela pentsatzen dugu. Bizkaian edo EAEn honen bezalako beste ikerketarik ez dagoela uste dugu.\nZuen kasuan batetik haur eta nerabeen multimedia jarduera sedentarioak aztertu dituzue eta bestetik mediterraneoko dietarekiko harremana; baina baita ohitura sedentarioek eta dietak euren artean duten harremana ere. Zein izan da metodologia?\nBai. Alde batetik, jarduera sedentarioak aztertu genituen; hau da, ikasleek galdeketaren bitartez esaten ziguten zenbat ordu pasatzen zuten telebista ikusten, eta ordenagailuan edo bideo kontsolan jokatzen. Eta denbora tarte hori, Akademia Pediatrikoaren gomendioekin konparatu genuen (egunean pantailen aurrean 2 ordu baino gutxiago gomendatzen dituzte). Gurasoek beste galdeketa bat bete behar zuten, datu sozioekonomiko eta kultural gehiago lortzeko. Haurrak neurtu eta pisatu genituen, Gorputz Masaren Indizea (GMI) lortuz. Bestetik, Mediterraneoko dietarekiko haur eta nerabeen atxikidura neurtu genuen, galdeketa erakoaren bitartez (Kidmed Indize). Galdeketa hau fidagarria da eta haurren Mediterraneoko dietarekiko atxikidura neurtzeko askotan erabiltzen da. Azkenik, jarduera sedentarioak eta Mediterraneoko dietaren arteko erlazioa ikertu genuen. Gure hipotesia pantailen aurrean gehiegizko denbora pasatzen zutenek, atxikidura okerragoa zutela zen. Eta bi adin tarteak (haurrak eta nerabeak) konparatu genituen.\nZeintzuk dira atera dituzuen ondorio nagusiak?\nEAEko haur eta nerabeen gainpisuaren tasak Espainiar Estatukoak baino baxuagoak badira ere, oso kezkagarriak dira. Haurtzarotik nerabezarora arte (bakarrik bi urtetan, 11-12 urtetik 14-15 urtetara arte) multimedia jarduera sedentarioetan emandako denbora asko handitzen da, eta aldi berean, Mediterraneoko dietarekiko atxikidura ere okerragoa da. Bi faktore hauen arteko erlazio estua ikusi ez arren, Mediterraneoko dietarekiko atxikidura ona duten haurrek bideo-joko eta ekintza sedentarioetan denbora gutxiago ematen dute. Badirudi Mediterraneoko dietarekiko atxikidura ona izatea eta multimedia gailuekin denbora gutxiago igarotzea, gehiegizko pisua saihesteko lagungarriak izan daitezkeela.\nZer gelditzen da ikertzeke?\nOraindik obesitatea eta gehiegizko pisua sustatzen dituzten beste faktore batzuk aztertzea falta da; hala nola, familia eta ikasleen ezaugarri kulturalak, sozialak edo pertsonalak. Batzuk aldagarriak dira, eta osasun sustatzaileok ezagutuz gero, desagerrarazten lagunduko dugu; haur osasuntsuen eta etorkizuneko helduen mesedetan.\nZergatik parte hartu Ikergazte kongresuan?\nTesiaren zuzendariak honi buruz hitz egin zidan, eta ikerkuntzan euskara sustatzeko aukera ona iruditu zitzaidan, besteak beste.\nZer da zuretzako Ikergaztea izatea?\nIkerketaren datuak euskaraz jakinarazteko aukera zoragarri da.\nEtiketak: ikergazte ikergazte2019 elkarrizketa


Udalaren hirigintzako kudeaketaren arloan indarrean dagoen araudiari buruzko informazio zehatza. | Tolosa\n014ko abenduaren 5eko Gobernu Batzarrak Aurrerapen dokumentua tramitean jartzea erabaki ostean, bi hilabetez jendarrean egon da dokumentua, jendeak iradokizunak eta alternatibak aurkeztu ditzan. Horrela, behin hauek aztertu eta erantzunda, atzo, martxoaren 31n egindako Ohiko Osoko Bilkuran onartu zen Tolosako Hiri Ordenazioko Plan Orokorraren Berrikuspen Partzialaren hasierako dokumentua idazteko irizpide eta helburuak.\nIrizpideak eta helburuak zehazteko orduan kontuan hartu dira ondorengoak: aurrerapenean egindako proposamenak; talde idazleak iradokizunen balorazioaren inguruan egindako txostena; talde idazleak “11.1 San Esteban Etxebizitza garapen berria” dela eta prestatutako bideragarritasun ekonomikoari buruzko txostena; 2015eko martxoaren 16ko dataz Ingurumen Administrazioaren zuzendariaren izenean sinatutako berrikuspenari buruzko ingurumen-jasangarritasunari buruzko erreferentzi-dokumentua eta Udal Plangintza Aholku Batzordeak onartua.\nHorrenbestez hauek dira onartutako helburu eta irizpideak:\n“23.1 Usabal. Industria-garapen berria” azpiesparrua lurzoru urbanizaezin gisa sailkatzea.\n19.1.1 “San Blas etxeen zatia” azpiesparrua desagertzea eta 19.1 “San Blaseko etxeak” lurzoru gisara sailkatzea.\n“19.2 Zumaian” azpiesparruko lursaila lurzoru urbanizaezin gisara sailkatzea.\n14.4 “Elkano kalea”, azpieremu honek osatutako jarduketa integratu eremua eta exekuzio unitatea aurreikustea.\n“11.1 San Esteban. Bizitegi-garapen berria” azpiesparruan 550 etxebizitza berri inguruko garapena egitea proposatzen da, egokiak somatzen diren iharduera ekonomikoetara, ekipamentuetara... zuzendutako eraikuntzekin osatuz. Beti ere bideragarritasun ekonomikoaren baldintzapena. Horrez gain proposatzen da, Bonberenea eta Ferialekua mantendu, eta honetarako egokiak izan daitezkeen neurri zehatzak aipatutako Plan Berezian finkatzea. Baita, dauden beste eraikuntzak mantentzeari edo ez mantentzeari buruzko erabakiak gerora onartu beharreko Plan Berezian zehaztea eta 2009ko Plan Orokorreko proposamenak kontsolidatu, etxebizitzen errejimen juridiko-ekonomikoari dagokionez (babes ofizialeko etxebizitzen portzentajeak...).\n“33 Bedaioko hirigunea” sei eta zortzi etxebizitza berri inguruko garapena proposatzen da.\n“22 Usabal industrialdea 1” eta “23 Usabal industrialdea 2”, egungo alineazio eta bolumetriaren barruan eraikigarritasuna handitzeko aukera ematea. Baita ere, 4. eta 5. kategoriako komertzio erabilpenen kokapena horretara espreski zuzendutako eremuetan soilik ahalbidetzea.


Herriko taldeentzat diren diru laguntzen gaineko informazioa aurrerago jakinaraziko du udalak - Alegia - Tolosaldeko ataria\nHerriko taldeentzat diren diru laguntzen gaineko informazioa aurrerago jakinaraziko du udalak\nTolosaldeko Ataria 2020-04-29 16:29\nEgoerak ahalbidetzen duenean jakinaraziko die Alegiako Udalak, herriko talde eta elkarteei, diru laguntzak nola eskatu beharko dituzten.\nAlegiako Udalak urtero diru laguntzak bideratzen ditu herriko hainbat talde eta elkarterentzat.\nUrtero egiten den deialdian epe bat izaten dute diru laguntza eskatu nahi duten elkarteek. Taldeek izena emateaz gain, eskatzen zaien dokumentazioa aurkeztu behar izaten dute. Bizi den ezohiko egoeraren aurrean, elkarteei gai honen inguruko informazioa helaraziko zaiela adierazi du udalak, eta egoerak ahalbidetzen duenean izango da. Bertan zehaztuko zaizkie aurtengo urteari dagozkion asmoak.\nBestalde, udaletik jakinarazi dute, 2019ko laguntzei dagokien bigarren zatiaren ordainketa aste honetan zehar egingo dela.


Kutxabankek kudeatzen dituen Erasmus beketarako izena emateko epea ireki dute. Noticias de Gipuzkoa\nKutxabankek kudeatzen dituen Erasmus beketarako izena emateko epea ireki dute\nBekak BBK, Kutxa eta Vitalen web orrietan eskatu ahal izango dira, ekainaren 30era arte\nEP - 2017(e)ko maiatzaren 23a, asteartea - 11:13etan eguneratua\nBBK, Kutxa eta Vital fundazioek zabaldu dute 2017-2018 ikasturteko Erasmus bekak eskatzeko epea. Kutxabank finantza taldeak kudeatuta eta gizarte ekintzek finantziatuta, beken helburua da Europar Batasuneko goi mailako zentroetan ikasiko duten gazteei ikasturte osoa edo zati bat ordaintzen laguntzea. Bekak BBK, Kutxa eta Vitalen web orrietan eskatu ahal izango dira, ekainaren 30era arte.\nBILBO. Kutxabankek jakinarazi duenez, beka bakoitzaren zenbatekoa egonaldiak irauten duenaren arabera kalkulatzen da. Horrela, 800 euro arte iritsi daiteke hautatutako pertsonak unibertsitatean ikasturte osoa egiteko asmoa badu, eta 400 euro artekoak izan daitezke lau eta sei hilabete bitarteko egonaldiak badira. Horrez gain, hilean 100 euro ematen dituzten beka zehatzak ere daude, lau hilabetez azpiko egonaldietarako.\nBigarren urtez jarraian, aparteko egoera duten familietako gazteentzat beka jakin batzuek bereiztu dira. Beka hauen zenbatekoa ohikoena baino bi aldiz handiagoa izango da, jasotako dokumentazio guztia aztertu ondoren. Beka hauek nahi dituztenek eskarietan argi eta garbi zehaztu eta egoera hori erakusten duen dokumentazio guztia ekainaren 30 baino lehen bidali beharko dute.\nOro har, laguntza ekonomiko hauen onuraduna Euskal Autonomia Erkidegoan (EAE) erroldatua dagoen edozein gazte unibertsitario izan daiteke, beti ere Kutxabankekin nolabaiteko lotura maila badu.\nErasmus bekak lortu nahi dituzten euskal unibertsitate ikasleek jadanik Interneten eskuragarri dauden eskabide orriak bete beharko dituzte. Eskariok becasbbk@bbk.es, www.kutxa.eus eta www.fundacionvital.eus web orrietan eskura daitezke. Programa hauen baitan ematen diren diru laguntzak bateragarriak dira bestelako erakunde publiko eta pribatuek eskaintzen dituztenekin.\nBBK, Kutxa eta Vital fundazioen lehentasunetako bat euskal gazteen prestakuntza bultzatzea da, lanbideratze prozesuak erraztu asmoz. Helburu honekin, gizarte egitarau zabala dute gazteen langabeziari aurre egiteko, beka programen bidez, gradu ikasketeterako eta prestakuntza espezializaturako laguntzak emanez, enpresetan lanbide praktikak egiteko egitarauak sortuz eta ikerketa zientifikorako zein artea eta kultura sustatzeko laguntzak banatuz.


Gure kosta babes dezagun! Ingurumen hausnarketa artistikoa kostaren babesari buruz: hitzaldia, proiekzioak, erakusketa, pikoteoa.\n"itsasertzeko lurralde kudeaketa"-ri buruzko hausnarketa jardunaldia: hitzaldia, bideo proiekzioak, erakusketa, opari zozketa, pikoteoa. Antolatzailea: SURFRIDER FOUNDATION EUROPE. Laguntzaildeak: Jaizkibel Amaharri, Jaizkibel Bizirik, Gipuzkoako artisten elkartea eta Galipot taldea.\nGure kosta babes dezagun!\nSurfrider-ek "itsasertzeko lurralde kudeaketa"-ri buruz hausnartzera gonbidatzen zaitu Jaizkibel-Ulia-ko ingurugiroaren kasu praktikoa aztertuz. Hainbat aktibitatek josiko dute hausnarketa ingurumen eta artistiko hau: hitzaldia, bideo proiekzioak, Itsasoari buruzko erakusketa artistikoa, opari zozketa eta pikoteoa. Jaizkibel Amaharri, Jaizkibel Bizirik, Gipuzkoako artisten elkarteak eta Galipot taldeak kolaboratzen dute ekitaldi honetan.\npinturak, eskultura zeramikoa,\nargazki muntaia, grabatuak,\n19:00: LABURMETRAI proiekzioak - Surfrider Foundation Europe.\n19:10: Surfrider-en aurkezpena eta sar-hitza "Itsasertzeko lurraldearen kudeaketa" gaiari buruz - Anaut PATTERSON Surfrider Foundation Europe Sur Atlántico-ko Ingurumen sailaren arduraduna.\n19:20: DOKUMENTAL proiekzioa: "Litoral: empacho de hormigón" - Surfrider Foundation Europe.\n19:30: 10 arrazoi suntsiketarik gabeko Pasaiako kanpo kaiaren birgaitzearen alde - Anaut PATTERSON, JAIZKIBEL BIZIRIK-en izenean.\n19:50: "JAIZKIBEL AMAHARRI" egitasmoaren aurkezpena - Jose Manuel Cortizo eta David Carrasco, JAIZKIBEL AMAHARRI-ren izenean.\nJAIZKIBEL AMAHARRI egitasmoaren helburua Jaizkibel-Ulia-ko lur eta itsas eremuaren biodibertsitatea, ondare geologiko eta etnografikoa babestearen garrantzia baloratu eta zabaltzea da. Hainbat komunikazio euskarri aurkeztuko dira: liburu bat, dokumental bat, erakusketa ibiltari bat eta web orri bat.\n20:30: Opari zozketa parte hartu nahi duenarentzat.\n20:40: Erakusketa artistikoa "ITSASOA-MAR" - GALIPOT taldea, Gipuzkoako artisten elkartea\nMikel Barrero, Iñaki Intxausti, Gato Urbistondo, Myriam Gesalaga, Hermanos Aguas eta Asun Ramírez de Olano-k Galipot taldea, osatzen dute. “Itsasoa-Mar”, euren lehenengo ekintza da. Itsasoari begira dagoen erakusketa kolektiboa. Urriak 19-tik azaroak 14-ra.\nSurfrider Foundation Europe, 1990-an Miarritzen eratutako ingurumen elkartea da « 1901 lege »-pekoa. Esperientziaz esperientzi, ikerketa mailan azterketa adierazgarriak sakondu ditu, ekintza boluntarioa garatu du baita material pedagogikoaren sorrera eta zabalpena. Gaur egun, 1700 laguntzaile, 10000 sozio eta 45000-tik gora zale batzen ditu 40 bat boluntario ordezkaritzen inguruan, Europako 12 herrialdetan zehar. Informazio gehiago: www.surfrider.eu\nHego Atlantikoko koordinazioa: Zabaleta kalea 42. BJ 11 - 20002 DONOSTIA +34 943 577 878 - contact.suratlantico(at)surfrider.eu.\nEuropako egoitza: 120, Verdun etorbidea - 64200 BIARRITZ +33 (0)5.59.23.54.99\nSegi gaitzazu Twitter-en | Egin zaitez zale Facebook-en | Mezua zabaldu\nCopyright © 2012 SURFRIDER FOUNDATION EUROPE, Eskubide guztien jabe.


Konprometituak, irisgarriak, proaktiboak: Orona gara\nZu zaintzen zaitugu ezertaz arduratu beharrik izan ez dezazun.\nMundu gero eta teknologikoago honetan, inoiz baino beharrezkoagoak dira pertsonen arteko lotura, hurbiltasuna eta gizatasuna.\nHorregatik zugana, zure bizitzara eta zure familiarengana hurbiltzen gara, distantziak laburtuz eta benetan axola zaizuna eskura jarriz.\nEnpresa-eredu kooperatiboak ardazten du gure izaera konprometitua eta soziala.\nPertsonak kontu handiz zaintzea da Oronak enpresa gisa duen oinarrizko ardatza. Izan ere, pertsonak zainduz eraikiko dugu orainaldi hobea.\nGure historia, Orona proiektu komunarekin bat egin duten enpresa guztien historien batura da. Tokian-tokiako presentzia dugunez, zugandik gertuago gaude eta egunerokoan sortzen zaizkizun mugikortasun-erronkak konpontzen ditugu.\nGure soluzioak eskaintzen ditugu Orona 360º zerbitzu integralarekin, 12 herrialdetan.\nGainera, enpresa banatzaileei esker, munduko 100 herrialdetara baino gehiagotara iristen gara gure produktuekin.\nGizarte eta ingurumen konpromezua\nGure ustez, ekintzak dira gure ordezkariak.\nHorregatik, gure izaera oso ondo erakusten dute hartzen ditugun konpromisoek eta aurrera eramaten ditugun ekimenek.\nOrona Ideo enpresa, unibertsitatea eta ikerketa-zentroak elkartzen dituen ekosistema da. Guztia toki berdinean edukitzeak ezagutza nahiz ideien trukatze etengabea ahalbideratzen du, eta hori emaitzetan islatzen da.\nEZAGUTU ORONA IDEO\nEzagutu gure soluzioak. Ezagutu Orona Next Experience\nPentsatzeko eta gauzak ikusteko daukagun modua.


'Handia' filmeko lantaldeak ebaki du gazta berria - - Tolosaldeko ataria\n'Handia' filmeko lantaldeak ebaki du gazta berria\nGoierriko Hitza 2018-04-04 15:11\nArtzain Eguna Ordizian.\nArtzain Eguna ospatzen ari dira gaur Ordizian. Artaldeek herrigunea zeharkatu duten momentua eta Idiazabal gazta berriaren denboraldia ofizialki zabaltzeko ekitaldia izan dira eguneko unerik garrantzitsuenak. Garagartza plazan, arkume errea banatu dute, eta gazta egiteko eta artilea mozteko erakustaldiak ere egin dituzte.\nHandia filmeko lantaldeak eta Joxe Mari Goenaga zinegile ordiziarraren senideek ebaki dute gazta berria. Goenaga bera zen gonbidatu nagusia, baina abioien lineatan izandako arazoak direla medio, Sevillan gelditu behar izan du. Ezin etorriak “pena handia” eragin diola azaldu du, baina nolabait parte hartu nahi zuen ekitaldian, eta bideo bat bidali du handik, Idiazabal gazta ebakiz.\nGazta ebakitzeko ekitaldiaren aurretik, Zacarias Fuente, Kantabriako Gazta Kofradiaren sortzailea omendu dute. Eta artzainek, aginte makila eskaini diote Jose Migel Santamaria alkate eta Enirio-Aralar Mankomunitateko Lehendakariari.\nArgazki galeria hemen ikusgai.


EAJ-PNV: Izaskun Bilbaok uste du Espainian oroimenari buruz egiten den politika eskandalua izango litzatekeela Batasuneko edozein beste estatutan\nIzaskun Bilbaok uste du Espainian oroimenari buruz egiten den politika eskandalua izango litzatekeela Batasuneko edozein beste estatutan\nALDE taldeko Presidenteordeak Europako Parlamentuan salatu du estatuko agintariek Gernikako bonbardaketaren dimentsio historikoa berrikusteari uko egin izana. Erabaki honek, esan du “estatu mailan oroimen historikoari buruz egiten den eta nazioarte mailako erakunde nagusiek behin eta berriz gaitzetsi duten politikaren ondorioetako bat da” eta “eskandalua izango litzateke Europako edozein beste estatutan”\nIzaskun Bilbao Barandicak uste du aniztasuna ulertzeko zailtasuna edo aniztasuna hori ukatzen duten erabaki judizizialak, azken aldian “proces” deritzonaren gainean hartu direnak, “orbandu gabe dagoen zauriaren ondorioak” dira. Bilbaok bere ekimena aurkeztu du Gernikako bonbardaketaren 81. urteurrena beteko den apirilaren 26tik hurbil.\nEuskal eurodiputatuak foru hiribilduko bonbardaketaren dimentsio historikoa berrikusteko beharra azpimarratu du, kontuan izanik “Condor Legioak bortxa hura biztanleria zibilaren kontra erabili zuela,gizateriaren kontrako krimena izan zen eta bigarren mundu gerran Europa osoan egingo zituenen aurrekaria izan zen hura”. Izaskun Bilbaoren aburuz ezezko hori da “Espainiak oroimen historikoaren inguruan egin duen eta nazioarteko erakundeek behin eta berriz kondenatu duten politikaren ondorioa”.\nBilbaok amaitzeko gogora ekarri duenez politika horren ondorioz “10.000 familia dira beren senideak bide bazterretan eta hobi komunetan bilatzen ari direnak. Egia, justizia eta erreparazioa ukatzen dien judikaturak matxinada salaketak asmatzen ditu Kataluniako hiritargoaren gehiengo batek aukeratu duen gehiengoa gaitasungabetzeko. Judikatura berbera behin eta berriz kondenatua izan da tortura delituak ez ikertzeagatik. Edozein beste estatutan eskandalagarria izango litzatekeen zerbait”.


Mariasun Ortiz de Urbina: «Gizartearekin dugun ardura bideratzeko era bat da Medicus Mundi» | Bizigiro | Berria\nATZEKOZ AURRERA. Mariasun Ortiz de Urbina. Arabako Medicus Mundiko presidentea\n«Gizartearekin dugun ardura bideratzeko era bat da Medicus Mundi»\nArabako Medicus Mundik 50 urte bete ditu. Azken urteurrena izatea nahiko lukete elkarteko kideek, horrek esan nahi bailuke herrialdeek ziurtatuak dituztela garatzeko bideak.\nDeskolonizazioaren garaian eratu zen Medicus Mundi, herrialde sortu berrietan osasun sistema unibertsala bermatzeko. Araban bidelagun ugari topatu ditu proiektuak, eta dagoeneko 50 urte daramatzate lanean. Gobernuz kanpoko erakunde horren Arabako federazioko presidentea da Mariasun Ortiz de Urbina (Gasteiz, 1961).\nMedicus Mundi nola dago osasunez?\nLanean gabiltza, oso aktibo eta gogotsu. Beraz, osasuntsu gaude. Guk ez dugu zuzenean gaixoekin lan egiten, baizik eta tokian tokiko erakundeekin elkarlanean aritzen gara: prebentzio lanak egiten ditugu, azpiegiturak eta lan sistemak hobetu, irakatsi... Gehienbat, Ruandako, Ekuadorko, Peruko, Indiako eta abarretako elkarteekin egiten dugu lan, baina hemen ere saiatzen gara gizartea eraldatzen.\nAfrikako eta Hego Amerikako elkarteekin kooperatzen dugu nagusiki. Gu ez gara hara joaten; haiek dira hango errealitatea ezagutzen dutenak. Horregatik, haiek antolatzen dituzte estrategiak eta proiektuak, eta guk hemendik ekonomikoki, logistika arloan edo zubi lanetan laguntzen diegu.\nEta zuei nork laguntzen dizue?\nGizarte oinarri handia dugu; 450 bat bazkide gara, eta bakoitzak ahal duena ematen du. Donazioak ere izaten ditugu. Eta, horrez gain, erakundeen laguntza ere badugu: aurrekontuetan, elkarlanerako diru sailak izaten dira, eta horiek jasotzeko lehiaketetara gure proiektuak aurkezten ditugu.\nBazkideen artean denak zarete medikuak?\nEzta gutxiago ere. Ni erizaina naiz, eta zuzendaritzan arkitekto bat dago, edo kultur teknikari bat. Osasun alorreko kide asko gara erakundean: medikuak, erizainak, botikariak... baina bestelako sektoreetan lan egiten duten kide gehiago daude. Adinari dagokionez ere, denetarik dugu.\nBeraz, edonor izan daiteke Medicus Mundiko kide.\nGuztion laguntza da eskertzekoa, eta zeregina egongo da. Adibidez, boluntario gehienek bidezko merkataritzarekin laguntzen digute. Arabako federazioaren proiektu nagusietako bat da. Beste merkatu mota bat aldarrikatzen dugu, ekoizlea izan dadin onuraduna. Proiektu horren bidez, kontsumo ohiturak aldatu nahi ditugu.\nAberasgarria da Medicus Mundiko kide izatea?\nNiretzat, behintzat, gizartearekin dugun ardura bideratzeko era da. Gertukoekin eta urrunekoekin. Inork ez du aukeratzen non eta zer egoeratan jaio, eta denon ardura da guztiok ahalik eta ongien bizitzea. Eta esan beharra dut presidente izateak baino gehiago betetzen nauela eguneroko lanak, beste errealitate batzuk ezagutzeko aukera ematen didalako.\nBarnetik nola aldatzen zaitu?\nJendeak urte luzez eusten dio konpromisoari, bete egiten zaituelako eta ikusten duzulako ekarpena egin dezakezula. Beste era bateko bizitza bat bagenu zalantzan jarriko ez genituen jarrerak ezbaian jartzera eramaten gaitu, ikuspegi orokorrago bat eskainiz. Hori da mundu hobe eta justuago bat lortzeko bidea.\nGKE guztien helburua desagertzea da, laguntza gehiagorik behar ez den seinale delako. Posible da hori, ala utopia bat da? Medicus Mundi desagertuko da?\nEa 75. urteurrena ospatu beharrik ez dugun. Ea posible den Medicus Mundi desagertzea, zeren edozein herrialdek garatzeko bideak ziurtatuak dituelako izango baita hori. Baina hori utopia bat da, beti egongo baita borrokatzea merezi duen injustizia bat. Hori da gure motorra, gure bokazioa.


Arizkorreta futbol zelai berritua estreinatu dute Idiazabalen - Goierriko Hitza : Goierriko Hitza\nArizkorreta futbol zelai eraberritua./A.Aramburu\nAzaroaren 8ko astebururako aurreikusita zegoen arren, asteburu honetan estreinatu dute azkenean Arizkorreta futbol zelai eraberritua.\nSports & Landscape enpresa arduratu da berritzeko lanez. Aurrekontua 259.036,8 eurokoa da eta Idiazabalgo udalak renting formularen bitartez egingo dio aurre gastuari.\nGoizeko 11:00etan ekitaldi xume eta polit baten bitartez eman diote hasiera futbol zelai berrituko lehen partidari. Zelai erdira, dantzariak eta txistulariak gerturatu dira agur bat eskaintzeko asmoz. Joseba Agirrezabalaren bertsoa lehenik, Idiazabal Kirol Elkarteko Matias Aranbururen hitz batzuk ondoren, eta hasi da jokoa. Ordizia, Urola eta Idiazabalgo beteranoa izan dute zelai berrian norgehiagoka aritzeko ohorea.\nBestalde, Matias Aranburuk, Beasaingo, Ordiziko, Lazkaoko eta batez ere, Alegiko Udalei esker beroenak eman nahi izan dizkie eskainitako erraztasunarengatik. Idiazabalgo alkate den Iñaki Alberdiren jarrera egokia ere azpimarratu du Aranburuk.\nHerritarrak aldaketarekin pozik ageri dira, belarra berritzeko beharra zegoela argudiatuz.


Bilderberg talde elitista Austrian batzartuko da gaurtik\nAzken eguneratzea: 2015/06/11 08:25 (UTC+2)\nPedro Sanchez PSOEko idazkari nagusia gonbidatu espainiarretako bat izango da.\nPedro Sanchez PSOEko idazkari nagusiak parte hartuko du bileran. EFE\nBilderberg talde elitista luxuzko hotel batean bilduko da gaurtik igandera, Telfs herrian (Austria). Klub horretan AEBko eta Europako finantzen, politikaren eta hedabideen goi-agintari nagusietakoak batzartu ohi dira.\nTalde horren bilerak sekretuak dira, hots, non bilduko den eta nortzuek hartuko duten parte baino ez dute iragartzen. Bilerotan hitz egindakoaren berri ez dute ematen, eta ekitaldia itxia da hedabideentzat. Horregatik, hainbat konspirazio-teoria eratu dira klub horren inguruan, eta "itzalean dagoen Gobernua" dela esan ohi da. Are gehiago, Espainiako Trantsizioa eta Juan Carlos I.a erregearen abdikazioa talde horrek zuzendu dituela argitaratu du Cristina Martin Jimenez kazetariak hainbat liburutan.\nBilderberg taldearen garrantzia asko puztu dute konspirazioen teorietan, baina egia da partaideek eragin ahalmen handia dutela.\nOrotara 140 pertsonak hartuko dute parte aurtengo hitzorduan, tartean Pedro Sanchez PSOEko idazkari nagusiak, aurrenekoz. Espainiak beste bi gonbidatu ditu: Ana Patricia Botin Santander Bankuko presidentea eta Juan Luis Cebrian Prisa taldeko burua.\nIraganean, beste hainbat politikari espainiar izan dira batzarrotan, hala nola Jose Manuel Garcia-Margallo Atzerri ministroa (2014), Soraya Saenz de Santamaria presidenteordea (2012), Maria Dolores de Cospedal PPko idazkari nagusia (2011) eta Jose Luis Rodriguez Zapatero gobernuburu ohia (2010).\nBesteak beste, beste hauek ere hartuko dute parte aurtengo bileran: Jeroen Dijsselbloem Eurotaldeko presidentea, George Osborne Erresuma Batuko Ekonomia ministroa, Jens Stoltenberg NATOko idazkari nagusia, Jose Manuel Durao Barroso Europako Batzordeko presidente ohia eta Mark Rutte eta Charles Michel Herbehereetako eta Belgikako lehen ministroak.\nBileran klubaren presidentea izendatuko dute. Enrique Baron Europako Parlamentuko presidente ohia da hautagaietako bat.\nTaldearen lehen bilera 1954an egin zuten, Herbehereetako Bilderberg hotelean (horregatik izena).\nEspainiako Estatuan bitan batzartu dira: 2010eko ekainean, Sitgesen (Bartzelona), eta 1989ko maiatzean, La Tojan (Pontevedra).\nAsteartetik itxita dute bilera hartuko duen hotela, eta herritarrak ezin dira horra hurbildu. Gainera, hegazkin txikiei aire espazioa itxi diete 50 kilometroan, eta inguru osoko errepideetan kontrolak ezarri dituzte.\nHainbat pertsonak plataforma bat sortu dute, bilera sekretua izatea eta segurtasun neurriek aurrekontu publikoetan ekarriko duten gastua salatzeko.


Euskaraz.net - Hileko izarra // Jon Santacana\nESTAS AQU�: Sarrera » Publicaciones » Mugi! publicaci�n deportiva » Mugi 60 2010/4 » Hileko izarra // Jon Santacana\nHileko izarra JON SANTACANA Kirolari paralinpiko txapelduna\nELKAR ULERMEN. Aulermena. Miguel Galindo gidaria, laranjaz jantzita, Jon Santacanari, atzean, bidea zabaltzen Vancouver-ko Joko Paralinpikoetan.\nElur gaineko espezialista onenetakoa Ikusmen ezintasuna duen jon santacana eskiatzaile donostiarrak hiru domina lortu ditu neguko joko paralinpikoetan. Ez bat, ez bi, hiru domina eskuratu ditu Jon Santacana eskiatzaile donostiarrak Vancouver-en izan diren Neguko Joko Paralinpikoetan. Ikusmen ezintasuna duen kirolari honek maila bikaina erakutsi du Joko Paralinpiko hauetan eta, horrenbestez, nazioarteko izar handienen pare jarri da.\nMiguel Galindo bere gidariaren laguntzaz, urrezko domina erdietsi du jaitsierako proban eta zilarrezko beste bi zintzilikatu ditu slalomean eta slalom erraldoiean ere. Superkonbinatuko modalitatean ere domina bat irabazteko itxaropena zuen Santacanak baina, lehen txandan denbora onena egin ondoren, bigarren txandan makil batekin trabatu eta lehiaketatik kanpo geratu zen. Vancouver-en izandako emaitza honekin 2002. urtean Salt Lake Cityko Jokoetako emaitza bera errepikatu du donostiarrak. Orduan ere urrezko domina bat eta zilarrezko beste bi lortu zituen. Iaz ere, Korean egin zen Munduko Txapelketan urrezko domina bat eta zilarrezko beste bi irabazi zituen. Emaitza hauekin guztiekin, Espainiako historiako kirolari paralinpiko onenen artean sartu da Jon Santacana.\n10 urterekin hasi zen eskiatzen. Gurasoek autokarabana bat zuten eta asteburuetan elurretara joaten hasi ziren. Bere familian beti izan da eskirako zaletasun handia da; Jonen aitonak bere garaiko eskiko Euskal Herriko Txapelketetan emaitza onak lor-tzen zituen zuen eta, hala, Jon eta bere familiak eskiari heldu zioten. Hasieran galtza bakeroekin joaten ziren, gero kalean jartzen zituzten azokako arroparekin... Jonen hasierako urratsak apalak izan ziren oso.\nEskiarekin asko gozatzeaz gain, askatasun handia ematen diola adierazi izan du Jonek. Irristatzeko kirol guztiak maite ditu, baina kirol gehiago ere praktikatzen du: mendiko bizikleta, korrika eta, azken boladan, surfa. Izan ere, Joni gorputzari egurra ematea gustatzen zaio eta, horretarako, kirola du bidelagun. NOR DA?\nIzen-abizenak: Jon Santacana.\nPalmaresa: urrezko domina bat eta zilarrezko beste bi 2010eko Vancouver-ko Neguko Joko Paralinpikoetan; emaitza bera 2002ko Salt Lake City-ko Neguko Joko Olipinkoetan.


Etxean pisua nola galtzen den | Webgune ofiziala Dietonus\nGehiegizko pisuaren arazoa oso garrantzitsua da, beraz, askok etxean pisua azkar eta erraz galtzen jakin nahi dute. Gizentasunari aurre egiteko modu, dieta eta metodo asko daude, baina horietako batzuk baino ez dira eraginkorrak.\nMetodoen eraginkortasuna zeure baitan egiaztatu behar duzu. Nahiz eta edozein metodoak emaitza jakin bat lortzeko aukera ematen duen, askok ez dute konpontzen lortzen.\nPisua galtzeko arauak\nErreparatu arau batzuei. Horiek jarraitzen badituzu, pisua modu eraginkorrean galtzen eta maila jakin batean mantentzen duzu.\nPisua astiro galdu. Asteko pisua galtzeak ez du kilogramo bat baino gehiago izan behar. Ez hartu pilula berezirik, jan dieta orekatua soilik.\nErabaki sendo batek soilik lagunduko dizu pisua modu eraginkorrean galtzen. Gaia arduraz planteatzea gomendatzen da. Zerbait zaporetsua eskaintzen badute ere, uko egin.\nKonbinatu dieta osasuntsua ariketa fisikoarekin. Kendu elikagai koipetsuak dietatik, pentsa ezazu entrenamendu sistema bat. Ikuspegi integratu batek soilik lagunduko du emaitzak lortzen.\nSortu pisua galtzeko programa pertsonal bat. Baliteke amaitutako programak ez funtzionatzea.\nJarraitu beharreko oinarrizko arauak dira. Elkarrizketa gehiagotan, gaian sakonduko dugu eta pisua galtzeko metodo eraginkorra aurkituko dugu.\nEtxean pisua galtzeko 15 aholku\nGona motzak eta soineko irekiak modan daude. Neska bakoitzak bere irudian pentsatzen du. Nutrizionisten arabera, pisua galtzen hasteko, dieta ohiturak berrikusi eta janari osasuntsua hobetsi behar duzu.\nJan gose sentitzen zarenean. Benetako gosea identifikatzen ikasi.\nGantzak sortzen dituzten jakiak ezabatu. Patatak, gozokiak, zerealak, ogia. Gehiegizko koipeak, gatzak eta azukreak pisua irabazten laguntzen dute.\nJan ezazu gorputzean gantzik sortzen ez duten jakiak neurriz. Zerrendan barazkiak, frutak, esnekiak, haragia, arraina daude.\nNutrizionistek ziurtatzen dute gizentasunaren arrazoia lodia dela lehen platerean, bigarren plater bat eta goxotasuna hirugarrenean.\nEtxeko Pisua Galtzeko Programak kaloria handiko jakiak murrizten ditu gantzak eta karbohidratoak murriztuz. Ez murriztu bitaminak, gatz mineralak eta proteinak.\nKoipez saturatutako jakiak saihesteak zenbait bitamina falta izatea eragingo du. Hori dela eta, kontsumitu landare olio koilarakada bat egunero.\nBaratxuriak, belar piperra, mostaza eta beste espezia batzuek gose ematen dizute. Gomendagarria da gutxieneko kontsumoa mantentzea.\nSar ezazu zuntz handiko barazkiak eta frutak zure dietan. Azkar betetzen dira.\nJanari txikiak prestatu janari soberakinak ez erakartzeko. Jan ezazu ahalik eta astiroena betetasun sentsazioa denboran zehar garatzen den neurrian.\nBisitatzera zoazenean, hartu kefir kopa. Gosea baretu egingo du. Jan ondoren ere dendara joan.\nLotu gerria gerrikoarekin jan aurretik. Otordu batean, noiz gelditu esango dizu.\nErantsi Hollywoodeko izar baten argazkia altzari edo etxetresna elektrikoei. Mokadutxoa hartu nahi baduzu, begiratu besterik ez duzu argazkia. Halako figura bat eduki nahi izateak gosea leunduko du.\nPisua galdu nahi baduzu, zatitu zure eguneroko janaria zazpi zatitan. Honek intsulina askatzea gorputzean motelduko du eta gantz ehunen metaketa murriztuko du.\nEdan ura otordu aurretik. Urak urdaila betetzen du.\nJan giro atsegin eta ederrean. Antolatu sukaldean barrualde ederra.\nTeknikak ez du oso konplexua eta naturaz kanpoko ezer eskaintzen, baina borondatea behar da. Batzuetan tarta edo gaileta zati bat ematea oso zaila izan daiteke.\nSabeleko argaltzeko teknika\nGehiegizko gantzak sabelean eta izterrean kokatzen dira hasieran, eta gero gorputz osora zabaltzen dira. Zenbait kasutan, irteten den sabela gaixotasun jakin baten ondorioa da. Batzuetan sabelaldeko gantz gordailuak dira gaixotasunak eragiten dituztenak.\nKontsultatu zure dietista ariketak aukeratzerakoan. Zure osasuna, faktore genetikoak, gorputzaren forma, gizentasun maila hartuko ditu kontuan eta pisua galtzeko programa egokiena hautatuko du.\nEmaitza iraunkor eta azkarra amesten baduzu, gimnasioan izena eman beharko duzu. Muskulu zeiharrak, beheko eta goiko abdominalak lantzea gomendatzen da. Gimnasiora joateko astirik ez baduzu, hona hemen etxean egiteko ariketa eta arau eraginkorren zerrenda.\nAriketa fisikoa egunero. Handitu karga pixkanaka. Berotu muskuluak ondo ariketa egin aurretik.\nEz egin ariketa fisikoa jan ondoren. Goiz eta arratsaldez egokia da klaseetarako.\nEntrenamendu saio batek hainbat ariketa mota izan behar ditu. Errepikatu ariketa bakoitza 20 aldiz arte, bi ikuspegi eginez.\nIkusi zure arnasketa, teknika eta ongizatea ariketan. Bizkarreko edo lepoaldeko min desatseginak ariketa desegokia dela adierazten du.\nAriketa eraginkorrenak uztaiarekin egiten dira. Erabili uztai arina hasieran eta, azkenean, astunera joan.\nSabeleko koipeari dagokionez, arreta berezia jarri footing, igeriketa, yoga edo bizikletan.\nGorputzeko abdominalak efektu nabarmena erakusten du. Sabelaldea marraztu eta lasaitzean datza tarte laburretan.\nNahi duzun emaitza lortzen duzunean, ez lasaitu. Nahikoa da aurreko dietara eta bizimodu pasibora itzultzea, eta sabel laua tximistaren abiadurarekin desagertuko da. Gogoratu, urdailean pisua galtzea bizimodu bat dela, ez aldi baterako lanbidea.\nHanketan pisua galtzeko 3 osagai\nJende asko haserretzen da uda ostean gona motza jantzi ezin dutenean. Arazo bera baduzu, ez kezkatu. Hanka eder eta lirainak lortzeko modu frogatuak daude. Izan zaitez iraunkor eta pazientziarekin.\nGogoratu, gorputz osoko gantz gordailuak murrizten badituzu, hankak txikituko dituzula. Eremu bateko gantz-ehuna murriztea oso arazotsua da.\nOinez hanka egiteko entrenamendu bikaina da. Hanketan pisua galtzeko, egin entrenamendu kardiobaskularrak eta indar arina. Ariketa mota honek zure bihotzaren taupada handitzen du. Ondorioz, gantzak erretzeko tasa handitzen da.\nZangoetan pisua galtzeko, saiatu igerian, korrika edo bizikletan. Garrantzitsuena da ohiko klaseak ez direla aspergarriak eta atseginak.\nHasi entrenamendua poliki-poliki, batez ere etengabeko ariketa ohituta ez badago. Bilatu jarduera fisiko egokiena eta egin ordu laurdenez egunero.\nEtxean eta gimnasioan entrenatu dezakezu. Etxean, estutu eta okupatu.\nGorputzeko tenperatura igotzen duten jakiak jateak zure hanketan pisua galtzea bizkortuko du. Emaitza metabolismo azeleratua da.\nEgia da, aditu batzuk eszeptikoak dira teknika honen inguruan. Elikagai horien artean te berdea, frutak eta piper beroak daude, gosea sor dezakete.\nZiurtatu esnekiak, arrautzak, haragi giharrak eta hosto berdeko barazkiak jaten dituzula. Erabili gatza eta azukrea neurriz.\nEstresak askotan pisua irabaztea eragiten du. Gorputza mehatxatuta sentitzen denean, gorputza koipe biltegiak banatzen eta kaloriak koipe bihurtzen hasten da. Bizirauteko sena dela eta gertatzen da hori.\nGaur egun, jende gutxik goseak hiltzen ditu eta gorputzak koipea sortzen du. Yoga-k maila murrizten lagunduko du. Gorputza lasaitu eta estresaren hormona kortisolaren produkzioa murriztuko duzu.\nHanka batean oreka mantentzea suposatzen duten jarrerek hankak tonifikatzen lagunduko dute. Era berean eraginkorrak dira belaunak tolestuta egon behar duzunean.\nGogoratu, hanketan gantzak galtzeak pisua galtzen lagunduko dizula. Jan dieta orekatua, ariketa fisikoa egin eta zaindu ezazu zeure burua.\nNola galdu pisua astebetean osasunari kalterik egin gabe\nOsasunari kalterik egin gabe, astean 3 kilogramo gal ditzakezu.\nNutrizionisten arabera, astean pisua galtzen dela, gorputzak funtzionatzen duen legeak errespetatu behar dituzu. Gogoratu behar da gantzak apurtzeak tasa jakin bat duela eta ez dela gomendagarria handitzea.\nPisua galtzearen eraginkortasuna adinaren, generoaren, eten hormonalen, gaixotasunen eta gorputzaren ezaugarri indibidualen araberakoa da.\nDietatik elikagaiak ezabatzea\nketchup, saltsak, maionesa;\ngatza eta azukrea.\nGatza uztea zaila bada, gehitu itsas gatza pixka bat janarira.\nsasoiko frutak eta barazkiak;\nZatikatu elikadurari eutsi. Jan egunean 7 bat aldiz. Zati bateko masak ez du 200 g baino gehiago izan behar. Nutrizio horrek metabolismoa azkartzen laguntzen du eta gorputzak ez du koiperik pilatzen.\nUra geldia, gozorik gabeko konpotak eta zuku berria zukuak onartzen dira. Kafea eta tea neurrian edan.\nEdan ur kopuru egokia egunero. Pisu kilogramo bakoitzeko 30 mililitro likido egon beharko lirateke.\nEz duzu litro ur edan beharrik. Banatu likidoak egunean zehar.\nAsteko dieta ariketa fisikoarekin konbinatzen da onena. Mendi ibilaldiak eta igeriketa aukera bikainak dira! Gogoratu pisu galera azkarra ez dela egokia desoreka hormonal edo diabetesa duten pertsonentzat. Pisua galdu beharrean, arazo larriagoak sor ditzakezu.\nPosible al da pisua galtzea dieta egin gabe?\nDietak osasun txarraren arrazoia izan ohi dira. Pisua gal dezakezu baraurik egin gabe. Hona hemen aholku lagungarriak dietarik egin gabe pisua galtzen laguntzeko.\nLo luzea. Zientzialarien arabera, lo ezak gosea areagotzen du. Emaitza gehiegi jatea da. Lo egin gutxienez 8 ordu egunero.\nMenuan, aktatu zopak. Zopak egunero jateak zure kaloria kontsumoa murriztuko du. Egin zopak barazki saldarekin eta haragi giharrekin.\nZintzilikatu arropa txikiagoa leku ikusgai batean. Pisua galtzea estimulatuko du. Zintzilikatu arropa polita eta desiragarria.\nSaltatu hirugiharra. Produktu hau dietatik bakarrik kenduta, urtean 5 kg galtzen dituzu. Jan ordez piper gozoa.\nPrestatu pizza begetarianoa perretxikoekin eta barazkiekin. Ahaztu ohiko pizza gazta, saltxitxa eta gantz haragiekin.\nEdan azukredunak neurriz. Sodak koloratzaile eta karbohidrato asko ditu. Askotan jateak pisua handitu eta zure osasuna kaltetuko du.\nJan plater txiki batetik. Janari pixka bat jartzen da horrelako plater batean.\nEdan te berdea - gehiegizko pisuaren aurkako borrokan arma zoragarria. Bere laguntzarekin, gorputza garbitu, toxinak kendu eta digestio sistema normalizatu.\nEz edan alkoholik. Alkoholak kaloria ugari du. Erne egon daiteke.\nJan errazio erdi. Asko jaten baduzu, zure sabela luzatzeko aukera handiagoa zen. Anoa erdiek bolumena murrizten lagunduko dute. Emaitza pisua galtzea da.\nSartu babarrunak zure dietan. Zuntz ugari duen eta kaloria gutxiko produktu honek haragizko produktuak ordezkatuko ditu.\nEz jan 18: 00etatik aurrera. Geroago jaten ohituta bazaude, aukeratu gantz gutxiko janari arinekin egindako otorduak.\nEz ikusi telebista jaten ari zaren bitartean. Zientzialariek diote gosaldu bitartean telebista ikusteak pisua irabazten laguntzen duela. Mahaian esertzen bazara, ziurtatu gailu hau itzaltzen duzula. Telebista ikustea asko gustatzen bazaizu, egin ariketa iragarkietan zehar. Beraz, kilo gehiago kentzen dituzu eta osasuna hobetzen duzu.\n3 kg galtzeko modu erraza\nKilo batzuk galdu nahi dituzu? Mugitu gehiago eta jan gutxiago.\nKontrolatu zure zatiaren tamaina. Nahikoa da produktuaren zenbat gramo sartzen diren koilara edo edalontzi batean jakitea.\nGantzak kaloria iturri oso kontzentratua da. Bilatu modu bat mozteko. Adibidez, entsalada apailatzearen erdia erabil dezakezu.\nEdozein hozkailutan janari tentagarri ugari dago. Aldendu haiengandik. Saiatu familiako kideak elikagai osasuntsuak jaten trebatzen pisua galtzen duzun bitartean.\nJatetxe edo kafetegi batean gelditu zara? Eskatu entsalada edo labean egindako arraina. Eman ogia.\nZiurtatu barazkiak eta frutak jaten dituzula. Parekatu arrozarekin eta haragi giharrekin. Egin fruta postreak.\nErabili sukaldeko ontzi txikiak. Aldatu zure garuna zati txikietan. Ondorioz, gosea asetzeko janari gutxiago behar da.\nEz saltatu otorduak. Aldiz jaten baduzu, goseak ez du gehiegizko janaririk sortuko. Gorde crackers pakete bat edo fruta batzuk poltsan.\nJarrai mugitzen egun osoan zehar. Hori posible ez bada, hartu atsedenaldi laburrak eta hartu denbora ariketa fisikoa egiteko. Gorputzeko jarduera fisikoaren eguneroko iraupena gutxienez ordubetekoa da.\nSortu koaderno bat eta grabatu zure aurrerapena. Jaten duzuna grabatu. Horrek pisua galtzen lagunduko dizuten jakien zerrenda egiten lagunduko dizu.\nSar ezazu zure dietan zuntz ugari duten jakiak: babarrunak, oloa, buckwheat.\nBenetako aholkuak 10 kg galtzeko\n10 kilo galdu nahi dituzu? Prestatu bidaia luze eta arantzatsua egiteko. Pisu hori ahalik eta denbora laburrenean galtzea ez da erreala pilula berezirik edo liposukziorik gabe. Hala ere, pilulen ikastaroaren ondoren, pisua berriro itzuliko da eta ebakuntza egin ondoren, botikak eta antibiotikoak hartu beharko dituzu.\nBenetan 10 kg galtzea nahi baduzu, kontuan hartu egunean 1. 500 kaloria osasuntsu jan ditzakezula zure menua eta otorduak planifikatzeko orduan.\nJan ezazu kaloria osasuntsuak soilik, egunean 1500 baino gehiago.\nOtorduak, gosaria kenduta, limoi zukuarekin eta oliba olioarekin ondu den entsalada berdearekin hasten dira. Maionesa ezin da erabili.\nAhaztu marinatuak, ozpinetakoak, labeak, txerrikia, azukrea eta edari karbonatatuak. Praktikak erakusten duen moduan, zati bat jan ondoren, zaila da gelditzea. Apenas jaitsi diren kiloak azkar itzuliko dira.\nSaihestu goizean jarduera fisiko gogorra egitea. Klasea amaitu ondoren, zure gosea haziko da. Ariketa fisikoa egin aurretik. Paseatu eta sauna bisitatu.\nPisua galtzeko helburua ezarri baduzu, saiatu lortzen, zailtasunak eta oztopoak gorabehera. Ziurtatu zure dieta ariketa fisikoarekin konbinatzen duzula. Aldarte positiboarekin eta ikuspegi integralarekin, pisua azkarrago galduko duzu.\nErosi balantza elektronikoa. Haien laguntzarekin, aurrerapenen jarraipena egin eta pisua galtzeko prozesua kontrolatuko duzu.\nZiurtatu zure dieta hasi aurretik prestatzen. Prestaketak alderdi materialak, fisikoak eta moralak biltzen ditu. Bestela, distantzia nabarmena gaindituta, askatu eta dena eman dezakezu. Kilo galduak itzuliko dira, umorea okerrera egingo da eta denbora alferrik galduko da.\n20 kg galtzen saiatuz\nNutrizionistek metodo ugari garatu dituzte etxean gehiegizko pisua borrokatzen laguntzeko. Horretarako, zenbait gomendio bete beharko dituzu.\nAldatu energia modua. Jan goizean janari pozgarriena. Ez ahaztu porridge. Zuntz asko dauka eta gorputza garbitzen du. Egosi porridge uretan azukre, gatz eta oliorik gabe.\nHartu txandakatze araua. Hainbat egunetan gosaria edo afaria saihesteak pisua galtzen lagunduko dizu. Gaur gosaltzen ez baduzu, saltatu bihar bazkaria.\nKaloriak gutxienez murriztu. Bisitatu dietista bat eta landu bazkari plana elkarrekin pisua galtzeko epe osoan.\nOsasungarriak ez diren jakiak ezabatu: ketutako haragiak, patata frijituak, hirugiharra, opilak, gozokiak.\nGarbitu gorputza. Kendu hondakinak eta toxinak. Ur asko edan.\nDietak ondo funtzionatzen du ariketarekin batera. Gimnasiora joateko astirik ez baduzu, ordeztu zure jarduerak oinez.\nZenbait pertsonak, hamarka kilogramo kentzea erabakitzen dutenean, denbora tarte estuetara gidatzen dute eta ez dute osasunean eragin kaltegarrietan pentsatzen. Koipea gorputzean pilatzen da urte askotan. Hilabete batzuk barru kentzea arazoa da. Dietekin nekatzeak organo batzuen funtzionamendua eten dezake.\nPisua azkar galtzeak ura eta gihar ehuna xahutzen ditu askotan. Ondorioz, gantzak apurtzea moteldu egiten da eta pisua galtzea zailagoa da.\nBaimendu gorputza baldintzetara egokitzea. Ez galdu gehienez 3-6 kilogramo hilean.


Altxorraren bila, euskal itsas ondarean murgilduta | El Diario Vasco\nGipuzkoaAltxorraren bila, euskal itsas ondarean murgilduta\nAltxorraren bila, euskal itsas ondarean murgilduta\nSan Juan baleontziaren maketa, Albaola museoan ikusgai / Usoz\nAlbaola museoan 'altxorraren bila' jolasa prestatu dute bertaratutako haurrentzat, «euskal ontzigintzarekin eta itsas jarduerekin erlazionatutako jolas berezia»\nDomingo, 30 diciembre 2018, 16:20\nAlbaola Itsas Kultur Faktorian haur eta familientzako Gabonetako-eskaintza errepikatu dute, iazko arrakasta ikusita. 'Altxorraren bila' jolasa prestatu dute, euskal itsas ondarean oinarrituta. Urtarrilaren 5era bitarte, museoaren neguko ohiko ordutegiaren barruan parte hartu dezakete jardueran haurrek, museorako sarrera erabilita.\nAurten ere gabonetan euskal ontzigintzarekin eta itsas jarduerekin erlazionatutako jolas berezia egongo da hurbiltzen diren familientzat.\nPista jokoan familia osoa jolas daiteke. Museorako sarrera erostean haur bakoitzak altxorren mapa bat jasoko du, Faktorian egindako bisita ibilbidean zehar bete beharko duena.\nMapako protagonista Txo Mik Mak txikia da, eta honek gidatutako pistak jarraituz eta erronkak gaindituz, haurrek mapako mezua deszifratzea lortu beharko dute. Horrela,, jolasaren bidez «haurrak itsas kulturara hurbilduko» direla espero dute Albaolan.\nEz da aurretiko erreserbarik egin behar eta jolasa lau hizkuntzatan egongo da eskuragarri: euskaraz, gaztelaniaz, frantsesez eta ingelesez. Beharrezkoa izango da haurrak heldu batek lagunduta joatea.\nVictor Hugoren Pasaia, bere etxetik ikusgai Concierto solidario con la orquesta Taupadak


Jose Luis Maiztegi - ZALDIBARko Alkatetzarako Hautagia - EAJ - PNV\nZALDIBARKO ALKATETZARAKO HAUTAGIA\nJose Luis Maiztegi\nJose Luis Maiztegui Onainida naiz, EAJ-PNVren alkategaia Zaldibarren. Izendapen hau ohore eta erantzukizun handia da niretzat.\nLantalde bikaina dut bidelagun. Ilusioz beteta dauden herritarrak dira, esperientzia handia daukate, ekintzaileak eta zintzoak dira eta herriaren alde eta herriarekin lan egiteko gogo handiarekin daude, Zaldibarko herritar guztien beharrei eta eskariei erantzuteko.\nLeihatila bakarra jarriko dugu hiritargoari gestioak egiteko prozesuak errazteko eta administrazioa pertsonengana hurreratzeko. Egitasmo oso bat daukagu maite dugun Zaldibar herri hau hobetzeko asmoz.\nIlusio handia eta Zaldibar hobetzeko egitasmoa\nJose Luis Maiztegi Onaindia\nJuan Maria Uriarte Osa\nJuan Ignacio Mendiolagarai Bastida\nIzaskun Zurikarai Salterain\nBlanca Onaindia Garitaonaindia\nMarian Trejo Barrio\nCarlos Azagirre Arriaga\nRoberto Sedano Legarda\nPuri Gonzalo Gil\nIgor Barrenetxea-Arando Garitaonaindia\nMiren Mertxe Larrea Egia\nIndustrialderako sarbidea amaituko dugu,mugikortasuna hobetzera begira; eta Euskalerria kalea oinezkoentzako bide egingo dugu, garajeetarako sarbidea libre utziz.\nAldizkako bilerak egingo ditugu auzoen beharrizanak eta Zaldibarko gizarte taldeen beharrak ezagutzeko.\nHezkuntza lehenetsiko dugu, Eusko Jaurlaritzarekin batera eskola azpiegiturak handitzeko edo eraberritzeko konpromisoa hartuz.\nOspitale psikiatrikoko parkea berreskuratuko dugu eta Zaldibarko herritarrentzako aisia-gune bihurtuko dugu.\nKultur Etxerik onena bultzatuko dugu herriko alderdi politiko guztiekin eta talde sozial eta elkarteen laguntzarekin.\nGune publikoetan doako Wifi guneak jarriko ditugu komunikazioa errazteko, eta udalaren web gunea hobetuko dugu erabilera erraza eta zerbitzuak).\nSan Andreserako sarbideak hobetuko ditugu, igogailua jarrik9o dugu; herrigunean eskailera mekanikoak jarriko ditugu eta N-634 errepidearen trafiko arazoak konpontzeko ahalegina egingo dugu.\nEusko Jaurlaritzaren laguntzarekin osasun zentroa gure herritarren benetako beharren arabera egokituko dugu.\nInstalazio elektrikoak eta argiteria publikoa eraberrituko ditugu eta iraunkortasun energetikoa eta energia berriztagarrien aldeko apustua egingo dugu.\nGure herriko kaleen garbiketa hobetuko dugu eta hondakinak batzeko lur azpiko edukinontziak jartzeari ekingo diogu.\nEAJ-PNVren proiektua ZALDIBARko herrirako


Helios Mendiburu - Wikipedia, entziklopedia askea.\ndistrict mayor of Friedrichshain\nMadril, 1936ko otsailaren  24a (83 urte)\nHelios Mendiburu (Madril, Espainia, 1936ko otsailaren 24a) eusko-alemaniar politikari eta ingeniari bat da. 1990tik 2000ra bitartean, Berlingo Bezirks Friedrichshain barrutiko alkatea izan zen.\nHeliosen aita euskalduna eta komunista zen, eta Frantziako erresistentziako kide izanik borrokatu zen nazien aurka. Han hil zuten 1944an. Ama, María del Pilar, aitaren ideologia berekoa zen, eta 1946an, Ekialdeko Alemaniako Cottbus hirira ihes egin behar izan zuen Heliosekin eta beste bi semeekin.\nNahiz eta familiako guztiak komunistak izan, Helios sozialdemokrata da, Alemaniako SPD alderdikoa. Bere hitzetan, «nire sendiko ardi beltza naiz». Bere gaztaroko gertaerek finkatu zioten bere ideologia politikoa. 1956ko udazkenean, sobietarren tankeek 1956ko Hungariako Iraultza zapaldu zuten. Heliosek, orduan filologia erromanikoa ikasten ari zela, Brandenburgon protesta bat antolatu zuen. Poliziek gomazko borrekin disolbatu zuten manifestazioa. Polizien ikerketetan Mendiburuk SPDarekin zituen kontaktuak azaleratu ziren, eta bi urte eta erdiko espetxe zigorra jazo zuen, Estatuaren aurka egindako ekintzengatik.\nKartzelan egoera tamalgarrian izan eta gero, hainbat urtez politikan sartu gabe ibili zen, berriro atxilotuko zuten beldur. Horren guztiaren ondorioz, nahiz eta bere sendi osoa komunista izan, Friedrichshaineko Leninen estatua erraldoi ospetsua kentzearen aldeko botoa eman zuen.\nAlemaniako Gernika elkartearen lehendakaria izan zen, 1998an sortu zenetik 2004 arte.\n↑ (Gaztelaniaz) http://elpais.com/diario/1999/10/05/ultima/939074401_850215.html\n↑ (Ingelesez) http://www.bloombergview.com/articles/2015-09-11/lenin-makes-a-comeback-in-berlin\n↑ (Gaztelaniaz) http://www.euskalkultura.com/espanol/noticias/el-historiador-y-periodista-ingo-niebel-elegido-nuevo-presidente-de-la-asociacion-vasco-alemana-gernika\nOrriaren azken aldaketa: 22 otsaila 2019, 05:42.


Bergara eta Aloña Mendi, zapatuan Agorrosinen - Bergara - Goiena.eus\nBergara eta Aloña Mendi, zapatuan Agorrosinen\nXabi Urzelai 2010-12-03 19:29\nDebagoieneko taldeen artean ligako laugarren klasikoa jokatuko dute Bergarak eta Aloña Mendik zapatuan (15:30). Bi taldeak aldarte ezberdinean iritsiko dira derbira; mahoneroak Mondraren kontra irabazi berri (1-2), eta txantxikuak Oiartzunen kontra kolpea jasota (1-4).\n"Gure momentu onena dela esango nuke", adierazi digu aste barruan Bergarako entrenatzaile Oskar Maiztegik: "Joan den astean Mondraren kontra irabazi ostean taldea konfiantzaz dago. Gainera, asko baloratzen dut partidua galtzen hasi eta emaitzari buelta emateko gauza izan ginela. Orain arte ez dugu halakorik egin, behera etortzen ginen". Maiztegik gertutik jarraitu zuen Aloñak domekan jaso zuen 1-4koa: "Jokalariak burumakur ikusi nituen, eta egia da guri hori komeni zaigula".\nZulotik irteten, eta...\nAloñako entrenatzaile Pablo Diezek, berriz, orain dela aste batzuk izandako makalaldia gainditu dutela uste du: "Azken hiru partiduetan ez genuen porrotik izan, eta Oiartzunen kontra lehen zati txukuna egin genuen, baina egia da bigarren zatian gure gainetik pasa zirela". Biharko partiduaren gainean galdetuta: "Eguraldi honekin ez dut uste Agorrosin egoera onean egongo denik, zelaia lokaztu egingo delako, eta oinekin jokatu beharrean bihotzekin jokatzeko partidua izango da; joko on gutxi, partidu borrokatua eta detaileek erabakiko dutena".\nAretxabaletak etxean, Real Unionen kontra\nAretxabaletak domekan hartuko du Real Union (16:30). Joko aldetik kategoriako talde txukunenetakoa da Irungoa, nahiz eta sailkapenak ez duen halako bikaintasunik erakusten. Seigarren postuan daude, Aretxabaletak baino bi puntu gehiago batuta. Mondrak, azkenik, Tolosan jokatuko du zapatuan (16:30).


Tamarari indulto partziala eman diote. | borrokan\nTamarari indulto partziala eman diote.\nMartxoaren 14eko BOEan argitaratu den bezela,espainiar gobernuak 8 urtetako zigorra 2 urtetara murriztu dio Tamara Hernández madrildar anarkistari. Orain, legediari jarraituz, epaileak baldintzapeko askatasuna eman beharko lioke.\nTamara espetxeen aurkako eta presoen sostengurako mugimenduan buru belarri ibilitako kidea da. 2009ko urrian garaiko Catalunya-ko espetxeen arduradun nagusiari bonba pakete bat igortzeagatik atxilotu eta 2011ean kondenatu zuten. Ekintza hura Amadeu Casellas preso anarkistaren askapenaren alde orduan garatzen ari zen kanpainaren barruan kokatu behar da.\n← Aittor Arantzabal eta auzolana “Angiolillo”\nFrantzia: anarkista bat espetxeratua – anarquista encarcelado →


Ostiralean jakingo da Aste Nagusiko kartel-lehiaketaren irabazlea\n13·06·22 | 15:37\nOso gutxi falta da azken urtetako Aste Nagusirik berezienari hasiera emateko. Koronabirusaren pandemiak eragindako egoera dela eta bi urtez bertan behera utzi behar izan ondoren, Bilboko Udalak aurten berreskuratuko ditu jaiak eta, beraz, urtero egin ohi zen kartel-lehiaketa. Bada, datorren ostiralean, ekainak 17, lehiaketaren irabazlea jakinaraziko du lehiaketaren epaimahaiak.\nAsteazkenera arte, hilak 15, herritarrek gustukoen dutenaren alde bozkatu ahal izango dute. Bilboko Udalak azken 48 orduetan parte hartzeko deia egin die bilbotarrei, lehiaketako 6 kartel finalistetatik bati botoa emateko: "Arte Pop", "Explosión de orgullo", "Diversidad", "La sombra de la dama", "Cuatro puntos cardinales" eta "Abre la caja" dira aurtengo lehiaketara aurkeztu diren 338 lanen artean hautatutako lanak.\nUdalak bozketa-sistema mistoa prestatu du joan den hilaren 8tik asteazken honetara, ekainaren 15era arte, herritarrek Aste Nagusia 2022ren irudia aukeratzen parte har dezaten:\nAurrez aurreko bozketa herrikoia Abandoko Barrutiko Udal Zentroan, Barrainkua kalean. Ordutegia 8:30etik 21:15era luzatuko da, astelehenetik ostiralera. Botoa eman ahal izateko, egiaztagiria erakutsi beharko da (NAN, gidabaimena edo antzekoa).\nHerri-bozketa Bilboko Udalaren webgune ofizialaren eta komunikabide eta kanal sozial laguntzaileen bidez.\nAzken erabakiaren balioaren % 66 herritarrena izango da, eta gainerako % 33a, berriz, epaimahai espezializatuarena. Aste Nagusia 2022 irudikatuko duen lan finalistak 3.000 euroko saria jasoko du. Oinarriak Udalaren webgunean kontsulta daitezke. Epaia ekainaren 17an, ostiralean, jakinaraziko da.